VSS NAJAVIO ZAVRŠNI TURNIR SVETSKE LIGE U BEOGRADU – Sportski savez Beograda\nPočetnaVaterpoloVSS NAJAVIO ZAVRŠNI TURNIR SVETSKE LIGE U BEOGRADU\nVaterpolo savez Srbije uveliko se sprema za domaćinstvo završnog turnira Svetske lige koji će se od 18. do 23. juna održati u Beogradu. Kako je na konferenciji za medije najavio Viktor Jelenić, predsednik Vaterpolo saveza Srbije, utakmice će se igrati na bazenu Sportskog centra Tašmajdan, koji će tako postati prvi sportski objekat u svetu na kome su organizovana sva najzanačajnija vaterpolo takmičenja osim olimpijskog turnira. Kao što je već poznato, osim reprezentacije Srbije u B grupi takmičiće se Hrvatska, Kazahstan i Australija, dok će u A grupi igrati Mađarska, Japan, Španija i Kanada.\n– Završni turnir Svetske lige ima veliki takmičarski značaj, jer je to kvalifikaciono takmičenje za odlazak na Olimpijske igre 2020. Samo pobednik će izboriti vizu za Tokio i ukoliko bismo osvojili prvo mesto vaterpolo bi bio prvi ekipni srpski sport koji bi izborio učešće na Olimpijskim igrama u Japanu – počeo je priču Jelenić i potom dodao:\n– Svetska liga će se igrati na Tašmajdanu, u beogradskom hramu vaterpola. Uveren sam da će svi koji budu uživo pratili utakmice da će uživati u dobrom vaterpolo, a iskreno se nadam da će naša reprezentacija osvojiti prvo mesto. Želim posebno da se zhavlim svima koji su nam do sada pomogli u organizaciji ovog takmičenja, tu pre svega mislim na predsdnika Republike Srbije, Gradu Beogradu, Ministarstvu omladine i sporta. Ovaj događaj je zaista velika stvar ne samo za naš vaterpolo već srpski sport uopšte. Očekuje nas veliko takmičenje, zato bih voleo da tribinena Tašu budu pune i da navijači u velikom broju podrže naše vaterpoliste – konstatovao je Jelenić.\nGeneralni sekretar Vaterpolo saveza Srbije Nemanja Marijan najavio je da će slogan koji će pratiti srpske vaterpoliste na ovom takmičenju biti – NA TRIBINE ZA DELFINE.\n– Svaki vrhunski sportista zna da je u sportu, kao i u životu najvažnija prava podrška. Zbog toga smo odlučili da, paralelno sa pripremama, pokrenemo i svojevrsnu kampanju “Na tribine za delfine”. Cilj nam je da animiramo domaću publiku i da apelujemo na sve da umesto od kuće i ispred svojih televizora ovaj turnir isprate na Tašmajdanu. Želimo da tribine ispunimo našim navijačima, a bazen pravom energijom i pravom podrškom. Svaki put kada vaterpolistima pružimo podršku oni nam to višestruko vrate medaljama. Sada je vreme da im se odužimo i da im pomognemo da naprave prvi korak u odbrani olimpijskog zlata i to kod kuće.\n– Betonske tribine na bazenu Tašmajdan biće dopunjene montažnim tribinama, a kapacitet će biti četiri hiljade mesta. Za šest dana takmičenja biće odigrane ukupno 24 utakmice, a direktni prenosi biće na TV Arena sport. Nagradni fond je 350 hiljada dolara, ali mislim da je to manje bitno, jer je takmičarski motiv ogroman, a to je plasman na Olimpijske igre. Naša reprezentacija samo dva puta nije trijumfovala u ovom takmičenju i zato sa velikim optimizmom očekujemo završni turnir Svetske lige. Ulaznice će u prodaji biti početkom maja, a već sada mogu da najavim da će cene biti popularne i pristupačne svima – konstatovao je Marijan.


Članstvo u NATO-u garant stabilnosti Crne Gore | MINA\nNaslovnicaCrna GoraČlanstvo u NATO-u garant stabilnosti Crne Gore\nPodgorica, (MINA) – Članstvo Crne Gore u NATO-u je garant stabilnosti, nepovredivosti njenih granica i očuvanja nezavisnosti, saopšteno je na sastanku ministra odbrane Raška Konjevića i britanske ambasadorke u Podgorici Karen Medoks.\nIz Ministarstva odbrane saopšteno je da su ključne teme sastanka bile nastavak snažne saradnje sa Ujedinjenim Kraljevstvom s ciljem očuvanja stabilnosti na Zapadnom Balkanu, kao i nastavak uspješne saradnje u oblasti odbrane i modernizacije Vojske Crne Gore (VCG).\n“Članstvo Crne Gore u NATO-u je garant stabilnosti i nepovredivosti njenih granica i očuvanja njene nezavisnosti”, kaže se u saopštenju.\nNavodi se da je na sastanku istaknuta puna posvećenost nastavku saradnje sa NATO saveznicima.\nKonjević je kazao da će vladavina prava ostati u vrhu prioriteta rada nove Vlade.\nIz Ministarstva su naveli da je ukazano i na potrebu da se pitanje vojnog poligona na Sinjajevini aktuelizuje i riješi kako bi VCG dobila poligon neophodan za izgradnju njenih kapaciteta.\nKonjević je istakao da Crnu Goru i Ujedinjeno Kraljevstvo krase tradicionalno dobri odnosi i da u tom duhu treba nastaviti, kao i da uspješan odnos naročito treba afirmisati u oblasti vladavine prava, borbe protiv organizovanog kriminala, kao i odbrane i bezbjednosti.\nMedoks je navela da je zadovoljna odličnim odnosima kao i dinamikom saradnje dviju država u oblasti odbrane.\n“Ona je naglasila da Crna Gora i širi region može računati na podršku Ujedinjenog Kraljevstva, posebno u kontekstu narušene bezbjednosti na evropskom kontinentu uslijed rata u Ukrajini”, navodi se u saopštenju.\nMedoks i Konjević su naveli da su uvjereni da će dvije prijateljske, partnerske i savezničke države nastaviti uspješno da sarađuju, jačanjem postojećih, ali i definisanjem novih aktivnosti i projekata.


Novi standardi lepote: Brend Victoria's Secret se oprašta od svojih anđela i predstavlja nam ambasadore\nIzraz “Viktoriji anđeli” zamenio je jedan sasvim novi – VS Kolektiv. Od sada umesto anđeoskih krila, aksesoar koji će nositi žene koje predstavljaju brend “Victoria’s Secret” je stav, kao i glas o važnim društveno-odgovornim temama.\n“Već dugo osećamo da našem brendu treba promena, samo nismo imali dovoljno kontrole nad kompanijom da to uradimo”, za javnost govori CEO, Martin Waters.\nTokom prethodnih decenija, ovaj brend je birao da njegovi ambasadori budu izvajani supermodeli poput Heidi Klum, Adriane Lime, Tyre Banks i Alessandre Ambrossio, ali sa modernim vremenom dolaze nam i moderna shvatanja lepote. Iako su nam bile potrebne godine da bismo shvatili lepotu nekog dela, moramo da ga posmatramo kao celinu, kao i šta nam ono poručuje i da li nas je naučilo nečemu novom – 21. vek nam je konačno pokazao širu sliku. Iako ljudi možda nisu dela, možemo da kažemo da je svaki čovek umetnost – a ako ga površno gledamo, površno ćemo ga i shvatiti.\nIpak, ovaj brend to nije odmah razumeo. Kada je njihov bivši direktor marketinga, Ed Razek, izjavio da VS ne želi da zaposli ni transrodne ni plus size modele, prodaja im je vrtoglavo opala, i kompanija i dalje nije uspela da se oporavi. Zato su odlučili da potpuno promene pojam standardne lepote i svetu pokažu da lepota nije u oku posmatrača, već u nama samima.\nU nastavku teksta vam predstavljamo sedam žena koje čine VS Kolektiv.\n“Ponosna sam što sam deo kolektiva koji slavi individualnost”, napisala je ova dvadesetjednogodišnja manekenka koja je rođena u Južnom Sudanu, pa je sa samo sedam godina zajedno sa majkom izbegla u Australiju. Ona konstatno radi na tome da se podigne svest o mentalnom zdravlju, a za sebe kaže da je na prvom mestu izbeglica, pa onda sve ostalo – i da se time ponosi.\n“Verujem da promena dolazi iznutra i da grupa ljudi sa istim ciljem može da promeni kulturu”, poetično je izjavila novinarka i osnivačica online platforme “Girl Gaze”, koja povezuje žene i non-binary kreativce sa raznim poslovima, kompanijama i brendovima. Takođe je autorka talk šoua “The Conversation with Amanda de Cadenet”, čiji su gosti bili Hillary Clinton, Lady Gaga, Jane Fonda, Gwyneth Paltrow i mnoge druge poznate ličnosti.\n“Ponosna sam što sam deo ovog kolektiva i neizmerno uzbuđena da vidim kako će ova grupa dinamičnih i osnaženih žena doprineti budućnosti ovog legendarnog brenda”, kaže Eileen Gu, svetska šampionka u slobodnom skijanju. Sem što se bavi manekenstvom i ekstremnim sportovima, ona je takođe glasna kada su u pitanju i žene i sport.


Francuska istražuje „umešanost Rusije“ u proteste „žutih prsluka“ - Sputnjik Srbija\n20:45 09.12.2018 (osveženo 20:54 09.12.2018) Preuzmite kraći link\n„Čuo sam te glasine… Hajde da vidimo rezultate ove istrage. Neću suditi o nečemu dok se ne utvrde činjenice“, rekao je Le Drijan.\n„To je smešno. Sa druge strane, već ceo svet shvata da je to lakrdija“, rekao je Čepa za Sputnjik.\nPredsedavajući Odbora Saveta Federacije za međunarodne odnose Konstantin Kosačov je primetio da se Francuska potčinjava provokatorima iz Londona i Kijeva.\n„Smatram da ova vrsta reakcije predstavlja ispoljavanje nepoštovanja sopstvenog naroda i očiglednog nepoznavanja pravih razloga za rast protestnih raspoloženja u francuskom društvu“, rekao je senator.\nKosačov je napomenuo da se povećala „svetska ’liga gubitnika‘ koji svoje greške i propuste pripisuju Rusiji“.\nRanije je list „Tajms“ saopštio da se na Tviteru pojavilo stotine naloga navodno povezanih sa Rusijom, na kojima je svakodnevno objavljivano više od 1.500 poruka kako bi se „povećao obim uličnih protesta“ u Francuskoj.\nMasovni protesti pokreta „žuti prsluci“, koji se bore protiv povećanja cena benzina, počeli su u Francuskoj 17. novembra. Masovne proteste prate neredi i sukobi demonstranata s policijom, paljenje automobila, lomljenje izloga prodavnica i banaka.\nžuti prsluci, protest, Žan-Iv Le Drijan, Francuska, Rusija


Holandija razmišlja da se priključi borbi protiv DAEŠ–a - Sputnjik Srbija\nHolandija razmišlja da se priključi borbi protiv DAEŠ–a\n09:28 04.12.2015 (osveženo 12:02 04.12.2015) Preuzmite kraći link\nAmeričke vlasti su zamolile Holandiju da se priključi borbi protiv DAEŠ–a, takozvane Islamske države, izjavio je šef spoljnopolitičkog resora Bert Kunders, piše holandski „Telegraf“.\nPrema rečima šefa diplomatije Berta Kundersa, Vlada Holandije veoma ozbiljno razmatra molbu državnog sekretara SAD Džona Kerija koji je u telefonskom razgovoru sa Kundersom zamolio zvaničnike Holandije da donesu odluku da se ta zemlja priključi borbi protiv DAEŠ–a.\nHolandski ministar je naveo da u ovom trenutku ima smisla „izvršiti novu procenu“ mogućnosti izvođenja vazdušnih udara na pozicije DAEŠ–a na teritoriji Sirije. On je dodao da su za diskusiju na ovu temu „otvorene nove perspektive“.\nRanije je saopšteno da će vlasti Holandije pojačati bezbednost u blizini granica zemlje i na aerodromima zbog terorističkih napada u Parizu koji su se desili 14. novembra.\nDAEŠ, Islamska država, Holandija


Borelj poziva na nastavak dijaloga\nTanjug 6. oktobra 2021. 11:52\nBRDO, 6. oktobra ( Tanjug) – Šef diplomatije EU, Žosep Borelj, kaže da je srečan što je došlo do prevazilaženja problema na severu Kosova i pozvao na nastavak dijaloga i prevazilaženje razlika.\n„Što se tiče Srbije i Kosova, srećan sam što vidim da smo poslednjih dana prevazišli neke poteškoće na granici, na severu Kosova, a sada moramo da nastavimo proces dijaloga kako bismo rešili probleme među zemljama kandidatima. Na putu ka Evropi, razlike moraju da se ostave po strani i da se nastavi sa reformama“, poručio je Borelj.\nBorelj je dolazaći na samit EU Zapadni Balkan naglasio važnost kredibiliteta procesa proširenja EU na Zapadni Balkan.\n„Na ovom sastanku moramo dati verodostojan signal nastavku procesa proširenja, ali ovo je dvosmerna ulica. S jedne strane, kandidati moraju da nastave reforme i da ostave po strani svoje razlike. Sa naše strane, države članice i institucije Evropske unije moraju da ispune svoje obaveze“, poručio je Borelj.\nŠef diplomatije EU dodaje da će samit EU Zapadni Balkan biti i prilika da se razgovara o bezbednosnim i spoljnopolitičkim pitanjima.\nOn je pozvao na usklađivanje spoljne politike Zapadnog Balkana sa EU, a u cilju bolje koordinacije u suocavanju sa zajedničkim izazovima.


Jedinica 8200: Fejsbuk unajmio izraelske obaveštajce da bi špijunirao svoje korisnike – Zavera\nJedinica 8200: Fejsbuk unajmio izraelske obaveštajce da bi špijunirao svoje korisnike\nZTP 26. decembra 2020.\t0 Komentara\nOd Sjedinjenih Država do Australije, gigant društvenih medija izložen je kritikama i tužbama zbog špijuniranja korisnika u cilju osujećivanja konkurencije.\nKompanija Fejsbuk je angažovala izraelsku firmu Onavo da špijunira korisnike sa ciljem uništavanja konkurencije i prikupljanja ličnih podataka. Prema izraelskom listu Haaretz, u skandal su umešani veterani izraelske sajber-obaveštajne grupe, Jedinice 8200, koja je osnovala Onavo 2010. Fejsbuk je kupio Onavo 2013.\nAmerička Savezna trgovinska komisija (FTC) podnela je tužbu protiv Onava, tvrdeći da je izraelska kompanija pomogla Fejsbuku da osujeti svoje konkurente. FTC je Onavo nazvao „kompanijom za nadzor korisnika“, koju je Fejsbuk koristio za prikupljanje informacija o rivalskim društvenim mrežama, sa ciljem da najjače konkurente potkopa pre nego što postanu previše uticajni.\nApple je 2008. uklonio aplikaciju Onavo Protect iz svoje onlajn prodavnice aplikacija, iako je ona trebalo da obezbedi „sigurnu vezu“ klijentima pri korišćenju Fejsbuka. Apple je otkrio da Onavo krši pravilnike o privatnosti, prikupljajući informacije o korisnicima iPhone-a i o upotrebi aplikacija koje ne pripadaju Fejsbuku.\n2018. godine, britanski parlament je otkrio Fejsbukove interne dokumente koji su pokazali da kompanija nadzire korisnike kako bi se bolje nosila sa poslovnim rivalima. Na preko 200 stranica, otkriveni document je sadržao e-mejlove razmenjene između 2012. i 2015., u kojima su zvaničnici Fejsbuka diskutovali kako da sačuvaju Onavovu sposobnost da prikuplja informacije o korisnicima aplikacije bez njihovog znanja.\nHaaretz-ov izveštaj takođe je otkrio da su vlasnici Onava izraelski obaveštajni veterani iz Jedinice 8200. Prema Financial Times-u, ova jedinica je „visokotehnološki inkubator za obuku najpametnijih mladih Izraelaca, ali da isključuje manjinske Arape jer retko služe vojsku, koja je za Izraelce obavezna“.\nJedinica 8200 je legendarna špijunska agencija izraelske vojske za koju obaveštajni analitičari tvrde da je jedna od najboljih te vrste na svetu. Ona je pandan američkoj Agenciji za nacionalnu bezbednost (NSA) i najveća vojna jedinica u izraelskoj armiji. Izveštaj Financial Times-a kaže da regruti ove jedinice „nadziru Palestince koji žive pod izraelskom okupacijom na Zapadnoj obali ili u pomorskoj i vazdušnoj blokadi u pojasu Gaze“.\nPrema izraelskim izvorima, pripadnici Jedinice 8200 koristili su „prinudne taktike špijuniranja“ protiv nevinih Palestinaca, kako bi prikupili neugodne seksualne, finansijske i druge informacije. Štaviše, nedavno su se pojavili izveštaji da Australija takođe tuži Fejsbuk zbog upotrebe Onava tokom 2016. i 2017. godine radi špijuniranja korisnika u komercijalne svrhe.\nPrema američkom magazinu TechCrunch, predsedavajući Australijske komisije za konkurenciju i zaštitu potrošača (ACCC), Rod Sims, je izjavio: „Kroz Onavo Protect, Fejsbuk je prikupljao i komercijalno iskoristio podatke o aktivnostima hiljada australijskih potrošača, što smatramo kršenjem obećane tajnosti i privatnosti koje su bile ključni deo promocije ove aplikacije.“\n(TRTWorld-ZTP, foto: IDF)\nTagovi:aplikacija, Izrael, vojska, Fejsbuk, špijunaža, jedinica\nAvganistan: Deset državljana Kine osumnjičeno za špijuniranje\nInženjeri mogu da izvuku ugljenik iz vazduha i pretvore ga u gorivo?


Civilno društvo Zapadnog Balkana: Otkloniti posledice krize\nEvropski pokret u Srbiji saopštio je da je gotovo 40 organizacija civilnog društva sa zapadnog Balkana u zajedničkoj izjavi pozvalo vlade, društva i sve važne aktere regiona da zajednički, odgovorno i neodložno rade na otklanjanju negativnih posledica krize izazvane korona virusom.\n„Danas je, više nego ikada, ljudima potrebno uverenje da njihove vlade hitno, odgovorno i odlučno reaguju na ublažavanje socijalnih i ekonomskih posledica ove krize, osiguravajući potpunu transparentnost svojih aktivnosti i razvijajući sveobuhvatne strategije za „dan posle”’, stoji u zajedničkom saopštenju civilnog sektora regiona.\nVlasti pozvane na transparentnost upravljanja pandemijom\nInstitucije države treba da pružaju pravovremene informacije zasnovane na činjenicama, u formatima i jezicima dostupnim i razumljivim svim delovima naših društava. To uključuje informacije o KOVID-19 i transparentnost načina upravljanja pandemijom, navodi se u izjavi.\nTo je posebno neophodno kad je reč o merama za spečavanje širenja zaraze, gubitkom radnih mesta i merama pomoći i oporavka, uticaju policijskog časa i drugih mera koje mogu ugroziti ljudska prava.\nTransparentnost je potrebna i kad se radi o suprotstavljanju dezinformacijama i retorici podela, zaštiti i podršci izbeglica i azilanata, zarobljenim u nedostojnim uslovima, kao i saradnji i podršci vlada u regionu, naglašava se u zajedničkoj izjavi.\nApel političkim strankama i medijima\nPozivaju se i političke stranke da pokažu jedinstvo, saradnju i podršku merama za otklanjanje trenutnih i dugoročnih posledica pandemije.\nMediji se podsećaju da imaju obavezu da izveštavaju na profesionalan i etički odgovoran način i da javnosti pružaju pravovremene, tačne, pouzdane i objektivne informacije i da se suprotstavljaju lažnim vestima, mitovima i stigmatizaciji u vezi sa pandemijom korona virusa.\nCivilno društvo regiona poziva i privatni sektor da pokaže društvenu odgovornost, podržavajući svoje zaposlene u ovim teškim vremenima, a ne da koristi pandemiju kao izgovor za smanjenje broja zaposlenih.\nUkazuje i na nužnost da civilno društvo Zapadnog Balkana održava komunikaciju, razmenjuje informacije i iskustva o uticaju i reakcijama na pandemiju i o inovativnim i kreativnim načinima rada tokom krize.\nPoziv Evropskoj uniji i donatorima\nCivilno društvo Zapadnog Balkana apeluje i na Evropsku uniju i zajednicu donatora da pred vladama država regiona ističu neophodnost pridržavanja demokratskih vrednosti i principa i poštovanja ljudskih prava, kao i da koordiniraju inkluzivnu i koherentnu finansijsku podršku za zemlje Zapadnog Balkana, kako bi se ublažile trenutne i dugoročne posledice krize.


Foto: Žurnal.rs | Dule Savić: Stojković stajao kao da se venčao za liniju\nN.N. 25.09.2018 11:58\nPartizan i Zvezda su u 158. "vječitom derbiju" odigrali neriješeno 1:1 u Humskoj, u utakmici u kojoj je gost do izjednačenja došao sumnjivim golom Ričmonda Boaćija.\nTaj pogodak podigao je mnogo prašine jer nije potpuno jasno da li je lopta prešla liniju, a Iliev je naveo da nije samo to problem u ovom trenutku.\n"Ponovo se pokazalo da favorit ne mora da pobedi. Zvezda je na papiru bila favorit, unapred su je proglasili pobednikom... Partizan je na našu žalost bio mnogo bolji od Zvezde, zaslužio je da pobedi. Na sreću završilo se 1:1. Jedini ružan utisak je taj incident kod Zvezdinog gola i nespretna izjava golmana Partizana Stojkovića", rekao je Savić.\nOn je potom prokomentarisao situaciju iz 73. minuta, kada je sudija Danilo Grujić na asistenciju kolege od iza gola odlučio da prizna pogodak "crveno-bijelih".\n"Kada se posle utakmice napravila analiza očigledno je bilo da je gol. Partizan je zaslužio pobedu, bilo je bolji, ali bio je gol. Mogu da razumem igrače i navijače protivničkog tima, bili su bolji i onda ste dodatno nervozni kad znate da ste zaslužili trijumf, a niste ga ostvarili. U uživo prenosu nije moglo da se odredi da li je lopta prešla zamišljenu liniju, ali na snimku je to jasno".\nNeposredno po završetku susreta golman Partiazan Vladimir Stojković rekao je da se stidi što je Srbin i da će se odreći pasoša, što je podiglo mnogo prašine.\n"Mnogo se priča o toj izjavi koja je glupa i primitivna, ali niko ne komentariše da je on najveći krivac za taj gol. Kada desnonogi igrač izvodi korner sa desne strane, lopta ide od gola. Stojković je stajao na liniji kao da se venčao za tu liniju, umesto da je napravio korak napred. Onda mu treba reći: ‘Ti si kriv, da si stajao tamo gde ti je mesto, imao bi mogućnost da se intervenišeš ili sprečiš direktno ili posle šuta", kazao je Savić, prenosi B92.


Nepoznata istorija – Kako je beogradski vojnik postao rimski imperator – DnevniZurnal\nby admin 08/05/2021, 17:39 999 Views\nČinjenica da je Srbija nekada bila “zemlja rimskih careva” i da je na njenoj teritoriji rođeno čak 18 vladara ovog moćnog carstva, često se pominje.\nTreći vek je za rimsko carstvo bio doba krize tokom koje je na čelo ove nekada moćne države dolazio veliki broj careva koju su se na presto uspinjali brzo, ali i odlazili još brže. Ta nestabilnost potrajala je i u prvim decenijama 4. veka, a jedan od tih “neslavnih” careva rođen je i na teritoriji današnjeg Beograda.\nUvidevši ovo, persijski vladar Šapur II je Jovijanu ponudio mirovni sporazum koji je bio veoma nepovoljan po Rim i koji je podrazumevao prepuštanje Persiji pet provincija na levoj obali Tigra, kao i dva važna pogranična grada – Nisibisa i Sinagre. Pored toga, Rim je morao da napusti savez sa jermenskim kraljem Aršakom i ne meša se u buduće sukobe Jermenije i Persije.\nŽureći da se što pre vrati u prestonicu i osigura svoju vlast, Jovijan je pristao i sporazum je sklopljen na 30 godina.\nJovijan je u Ankiri 1. januara 364. svog jednogodišnjeg sina – Varonijana Mlađeg, proglasio za naslednika, ali njegova vladavina nije bila duga. Već prve noći po dolasku u Dadastan, grad na granici Galatije i Bitinije, Jovijan je pronađen mrtav u svom krevetu.\nO uzroku smrti i danas se raspravlja. Pretpostavljalo se da se ugušio od isparenjima iz sveže okrečenih zidova ili dimom od lošeg uglja koji je ložen u peći carske odaje. Verovatnije je da je bio otrovan. Bio je 17. februar 364. – 236 dan vladavine Jovijana iz Beograda.


Javni sektor pustoši budžete, dok zaduživanje raste\nCCI: Javni sektor pustoši budžete u BiH\nCentri civilnih incijativa u Zemaljskom muzeju u Sarajevu u četvrtak su predstavili rezultate višemjesečne analize budžetskih politika i prakse. Najveći dio javnog novca i dalje se troši na javni sektor, plate i naknade. Budžetski deficit je stalan, a zaduživanje raste.\nU analizi CCI-a upozoreno je da su procesi donošenja budžeta na svim nivoima gotovo u potpunosti skriveni od očiju javnosti, dok su revizorski izvještaji rijetko pozitivni.\nGodišnje se u BiH potroši 11,7 milijardi KM javnog novca. Na plate i naknade zaposlenih u javnom sektoru izdvoji se preko 29 posto, ili 3, 3 milijarde, za materijalne troškove dodatnih osam posto, dok se istovremeno za socijalna davanja izdvaja svega 37 posto, ili 4,3 milijarde KM.\n„Ni u regionu ni u Evropi nema zemlje koja ovoliko novca troši na javni sektor i socijalna davanja. Da pojednostavim: blizu devet maraka od deset koje su uzete od građana potroši se na javni sektor i socijalna davanja“, naveo je Adis Arapović, menadžer CCI-a.\nUkupan vanjski dug blizu je sedam milijardi KM, za čiju će otplatu će trebati preko 20 godina, dok se unutrašnji procjenjuje na najmanje 10 milijardi.\n„Tek rođena djeca, koja usput nemaju još ni matični broj, duguju 2.700 maraka javnog duga.“\nArapović upozorava da je čak 55 posto potrošenog javnog novca na nivou BiH, odnosno više od 45 posto na nivou RS, dobilo je negativno ili mišljenje sa rezervom, dok je budžet FBiH u cjelini dobio negativno revizorsko mišljenje.\n„Već više godina traje ignoriranje revizorskih preporuka jer se budžet smatra izbornim plijenom. Politička scena u BiH, borba za političke pozicije se ustvari svodi na borbu za budžetski novac. To je osobina budžeta u BiH. Nedovoljna je transparentnost procedura tokom kreiranja budžeta i raspodjele javnog novca. Takoreći, procedure su sakrivene i od samih budžetskih korisnika“, rekao je Arapović.\nPredstavljanje analize budžeta nije slučajno održano u Zemaljskom muzeju. Kako su u četvrtak istakli u CCI-u, godišnje je za normalan rad Muzeja potrebno izdvojiti svega 1,4 miliona KM, ili 0,15 posto budžeta.\nUz podsjećanje da su izgubljeni sudski sporovi državni budžet koštali 2,4 miliona KM, Arapović zaključuje:\n„A nema političke volje, mudrosti, civilizacijskog dostignuća da se razumije simbolička i stvarna uloga jednog ovakvog nacionalnog simbola kao što je Muzej.“


Lešić: "Verujem u novu istorijsku pobedu Radničkog" - Sportske.net\nLešić: "Verujem u novu istorijsku pobedu Radničkog"\nJedan od najboljih pojedinaca kragujevačkog Radničkog u tekućoj sezoni, iskusni Sava Lešić, izjavio je da veruje u trijumf nad ukrajinskim Himikom koji bi mogao da bude presudan u borbi za plasman u Last 16 fazu Evrokupa.\nNakon učešća na završnom turniru "Kupa Radivoja Koraća" i 'tesnog' poraza od Crvene zvezde Telekom u polufinalu pomenutog takmičenja, košarkaša Radničkog iz Kragujevca u sredu očekuje duel sa ukrajinskim Himikom u pretposlednjem kolu Last 32 faze Evrokupa.\nKragujevčani trenutno zauzimaju treću poziciju na tabeli grupe "N" sa skorom 1-3 a trijumf nad Himikom doneo bi im "rokadu" sa Ukrajincima na tabeli.\nU slučaju da Radnički slavi sa više od 5 poena razlike, izabranici Miroslava Nikolića obezbedili bi sebi bolji međusobni skor u odnosu na Himik pa bi završili ispred tog tima na tabeli u slučaju da na kraju takmičenja obe ekipe ostvare isti broj pobeda i poraza.\nZbog svega navedenog sutrašnji meč ima veliku važnost za košarkaše Radničkog a Sava Lešić veruje da su on i saigrači kadri da se izbore za još jednu istorijsku pobedu kluba iz Kragujevca.\n"Himik je ekipa koja je dosta slična nama, igraju bez neke teške 'petice'. Igraju sa dosta tranzicije i pikenrola. Ako im to zaustavimo, rastu nam šanse da mi budemo pobednici. Imali smo svoju šansu u prvoj utakmici, ali verujem da u sredu možemo da obezbedimo tu sledeću istorijsku pobedu za Radnički" poručio je Lešić na konferenciji za medije.\nPomoćnik Miroslava Nikolića, Branko Maksimović, dodao je da su se igrači oporavili od poraza u neizvesnom polufinalu Kupa i istakao da spremni dočekuju sutrašnji duel sa Himikom.\n"Mi imamo ekipu sastavljenu od pravih, zdravih momaka, pogotovo 'u glavi'. Svesni su propusta i kvaliteta. Jesmo propustili veliku priliku da pobedimo u ovom trenutku veliku Zvezdu. Ali, to je košarka, neko mora da pobedi, a neko da izgubi, jedna lopta ti donosi sreću ili tugu. Radimo na tome da bude radosti u sredu" istakao je Maksimović.\nUtakmica petog kola Last 32 faze Evrokupa između Radničkog i Himika na programu je u sredu od 18 časova a direktan prenos obezbeđen je na Radio televiziji Srbije.\nPlasman u Last 16 fazu Evrokupa obezbediće dve prvoplasirane selekcije iz svake grupe a Radnički bi pobedom sa više od pet poena prednosti došao na korak od ostvarenja tog cilja.


Jovanović: Vučić se ponaša kao da je on država | Autonomija\nJovanović: Vučić se ponaša kao da je on država\n"Država ne postoji"\nPredsednik Liberalno-demokratske partije Čedomir Jovanović izjavio je danas da je sistem u Srbiji uništen i optužio predsednika Vlade Srbije Aleksandra Vučića da se ponaša kao da je on država.\n“Umesto države koja ne postoji, dobili smo jednog pojedinca koji se ponaša kao da je on ta država”, rekao je Jovanović za Televiziju N1.\nGovoreći o predstojećim predsedničkim izborima i atmosferi na političkoj sceni, rekao je da je očigledno da su mnogo promenjeni kriterijumi koji su bili ranije standardi.\n„Zamislite kad se kao cilj stavlja pobeda u prvom krugu. Pa to nije bilo ni za vreme (Slobodana) Miloševića, kad se kandidovao protiv (Milana) Panića“, podsetio je Jovanović.\nJovanović je ponovio poziv predsedničkim kandidatima Vuku Jeremiću i Saši Jankoviću da se dogovore kako bi opozicija imala jednog umesto dva kandidata i ocenio da ta dva kandidata “tumaraju”.\n“Ukoliko smo racionalni, a ja mislim da su i Janković i Jeremić razumni, onda treba da se dogovore da se samo jedan od njih dvojice kandiduje”, rekao je Jovanović.\nOcenio je da bi Jankoviću 10, a Jeremiću 15 posto bili maksimumi koje bi mogli da osvoje na izborima i upitao: “Šta tražimo onda ovim izborima?”\nPrema njegovim rečima, Vuk Jeremić je krenuo u izbore da bi pravio stranku, dok se, s druge strane, ne zna šta je politika Saše Jankovića.\n“Ja nemam ništa protiv Saše Jankovića, mnogo mi je bliži od Jeremića, ali ovo nije lično pitanje već pitanje političkog afiniteta. Kako čovek (Janković) može da ima politički karakter kada se nije bavio politikom”, rekao je Čedomir Jovanović.


Žene u EU i dalje slabije plaćene - EU Delegacija u Srbiji\nBy Jovan objavljeno\t 04/03/2014 Vesti iz Brisela\nŽene u Evropi još rade 59 dana „besplatno” – to nam govore najnovije brojke koje je objavila Evropska komisija. Razlika u platama između polova – prosečna razlika između dohotka po satu muškaraca i žena u celokupnoj privredi – jedva da se promenila zadnjih godina i još uvek iznosi oko 16 % (ostaje na 16,4 % kao i prethodne godine ).\nNajnovije brojke prestavljene su povodom Evropskog dana jednakih plata koji se obeležava 28. februara . Taj sve-evropski događaj ima za cilj da skrene pažnju na potrebu da u novoj kalendarskoj godini žene zaista počinu da primaju realnu platu za svoj rad u odnosu na muškarce.\nSadašnja razlika u vrednovanju rada žena i muškaraca znači da žene danas rade 59 dana „besplatno” i tek tada dostižu iznos koji zarađuju muškarci. Ovo je četvrti put da se Dan jednakih plata obeležavana na evropskom nivou: Komisija ga je pokrenula 5. marta 2011. (vidi IP/11/255), drugi je put obeležen 2. marta 2012. (vidi IP/12/211), a treći put 28. februara 2013. godine (IP/13/165).\n„Evropski dan jednakih plata podseća nas na neravnopravne uslove u pogledu plata s kojima se žene još susreću na tržištu rada. Ta razlika se smanjila tek neznatno posljednjih godina. Da bi stvar bila gora, vrlo slab trend opadanja poslednjih godina uglavnom je rezultat ekonomske krize zbog koje su se smanjile plate muškaraca, a ne rasta plata žena”, rekla je potpredsednica Viviane Reding, komesar EU za pravosuđe. „Jednaka plata za jednak rad temeljno je načelo Evropske unije koje se nažalost još nije ostvarilo za žene Evrope. Nakon godina neaktivnosti vreme je za promenu. Evropska komisija trenutno radi na inicijativi za pokretanje promena kako nam u bliskoj budućnosti više ne bi trebao Dan jednakih plata.”\nRazlika u platama među polovima prikazana je kao procenat zarade muškaraca i predstavlja razliku između prosečne bruto zarade po satu muških i ženskih radnika u privredi EU. Najnovije brojke pokazuju prosečnu razliku u platama između polova od 16,4 % u 2012. u Evropskoj uniji. Brojke stagniraju nakon laganog opadanja posljednjih godina, kada je razlika iznosila oko 17 % ili više. Trajni trend opadanja zabelžen je u Danskoj, Češkoj Republici, Austriji, Holandiji i na Kipru, dok se u drugim zemljama (Poljska, Litvanija) u 2012. trend opadanja obrnuo. U nekim zemljama kao što su Mađarska, Portugal, Estonija, Bugarska, Irska i Španija razlika u platama među polovima posljednjih godina se povećala.\nTrend opadanja razlike u platama između polova može da se objasni uz pomoć više razloga kao što je sve veći udeo zaposlenih žena s višim obrazovanjem ili veći utjecaj recesije na sektore u kojima prevladavaju muškarci, kao što su građevina i tehnika. Uzrok promene stoga ne leži samo u boljim platama i radnim uslovima za žene.\nIzvještaj Evropske komisije iz decembra 2013. o sprovođenju pravila EU o jednakom postupanju prema ženama i muškarcima u području zapošljavanja (Direktiva 2006/54/EZ) pokazuje da je više razloga koji sprečavaju jednake plate za muškarce i žene, kao što su nedostatak transparentnosti u sistemima plata , nedostatak pravne transparentnosti u definisanju jednako-vrednog rada i proceduralne prepreke. Te prepreke su, na primer, slaba informisanost zaposlenih koja je potrebna za podnošenje uspešne tužbe u pogledu jednakosti plata ili uključivanje informacija o visini plate za različite kategorije zaposlenih (IP/13/1227). Povećanjem transparentnosti platnog sistema mogao bi da se poboljša položaj pojedinačnih žrtava diskriminacije u platama jer bi im se tako omogućilo jednostavnije poređenje s radnicima suprotnog pola.\nKomisija trenutno razmatra mogućnosti za djelovanje na sve-europskom nivou kako bi se poboljšala transparentnost plata i time smanjile razlike u platama između polova i u praksi promovisala i olakšala primena principa jednakih plata.\nRavnopravnost polova jedno je od temeljnih načela Evropske unije. Načelo jednake plate utvrđeno je Ugovorima od 1957. godine, a uključeno je i u Direktivu 2006/54/EZ o jednakom postupanju prema muškarcima i ženama u pitanjima zapošljavanja i rada.\nKomisija je 9. decembra 2013. donela izvještaj o oceni primene odredaba o jednakim platama u zemljama EU (IP/13/1227). U izvještaju se navodi da će ubuduće glavni izazov za države članice biti pravilna primena i sprovođenje pravila utvrđenih Direktivom 2006/54/EZ.\nOsim nadzora nad pravilnim sprovođenjem zakonodavstva EU Komisija i dalje deluje u svim područjima kako bi smanjila razliku u platama među polovima, što uključuje iinicijativu o jednakosti plata tokom 2012. i 2013. u okviru koje su organizovane radionice i obuke kako bi se poslodavcima pomoglo u rešavanju pitanja razlike u platama; godišnje preporuke za pojedine države izdane u okviru Evropskog semestra kojima se skreće pažnja država članica na potrebu da se reši pitanje razlike u platama; Evropski dani jednakih plata; razmena najboljih praksi i finansiranje inicijativa država članica kroz strukturne fondove i akcije civilnog društva.\nPrimeri dobre prakse u pogledu jednakosti plaća na nivou država članica:\nBelgijski parlament je 2012. doneo zakon kojim se od preduzeća zahteva da svake dve godine sprovedu komparativnu analizu svoje platne strukture. Belgija je i prva država EU koja je organizovala Dan jednakih plata (2005.).\nFrancuska je vlada pojačala postojeće sankcije protiv preduzeća s 50 i više radnika koja ne poštuju svoje obaveze u vezi ravnopravnosti polova. U aprilu 2013. prvi je puta na temelju dekreta iz 2012. utvrđeno da se dva preduzeća nisu pridržavala zakonodavstva o jednakim platama.\nAustrijskim zakonom o jednakom postupanju od preduzeća se zahteva izrada izvještaja o jednakim platama. Pravila su se uvodila postupno i sada su obavezna za preduzeća s više od 250, 500 i 1000 zaposlenika. Za preduzeća koja zapošljavaju više od 150 radnika obveza podnošenja izvštaja stupa na snagu 2014.\nPortugalska rezolucija od 8. marta 2013. uključuje mere kojima se garantuju i podstiču jednake mogućnosti i rezultati žena i muškaraca na tržištu rada, uključujući i uklanjanje razlika u platama. Mere uključuju izvještaje o razlikama u platama između polova po pojedinim sektorima.\nEvropska komisija – razlike u platama između polova\nEvropska komisija – inicijativa o jednakosti plata\nInternetska strana potpredsednice Viviane Reding, komesara EU za pravosuđe


Peticija Narodne stranke protiv članstva Kosova u UN i u Prokuplju - JuGmedia\nNarodna stranka pokrenula je danas i u Prokuplju akciju „Jedan potpis menja sve“, čiji je cilj prikupljanje potpisa građana protiv sporazuma kojim bi Srbija omogućila Prištini članstvo u UN i time se nepovratno i trajno odrekla Kosova i Metohije.\nPredsednik Narodne stranke u ovom gradu Dušan Savić rekao je da se “naprednjački režim” sprema da potpiše sporazum sa Prištinom na osnovu kojeg bi “Kosovo” ušlo u UN, i istakao da je potpis Srbije jedini način da se to dogodi.\n„Članstvo takozvane “Republike Kosovo” u UN bi značilo da su oni nepovratno postali međunarodno priznata država – i to sa direktnim blagoslovom Srbije. Time bismo se definitivno odrekli ne samo dela teritorije, već i brige za naše ljude koji tamo žive, odrekli bi se imovine, svetinja i prirodnih bogatstava“, rekao je Savić.\nOn je naglasio da „Jedan potpis menja sve“ nije stranačka akcija, i da očekuje da će je podržati i svi građani i simpatizeri drugih stranaka.\nNa štandovima postavljenim u pešačkoj zoni u centru Prokuplja okupio se veliki broj građana koji su potpisivali peticiju i razgovarali sa predstavnicima Narodne stranke, građani će svoj potpis protiv članstva Kosova u UN moći da daju i putem interneta.


U Bosanskoj Krupi privrednicima održan poslovni dan „Obrazovanje u funkciji privrede“\nNaslovnica Krajina Bosanska krupa U Bosanskoj Krupi privrednicima održan poslovni dan „Obrazovanje u funkciji privrede“\nBosanska Krupa – U četvrtak 10.marta.2016 god. je u Bosanskoj Krupi u organizaciji općine Bosanska Krupa i PLOD Centra, te u suradnji sa USAID/Sida Projektom unapređenja lokalnog razvoja (GOLD) i Mješovitom srednjom školom „Safet Krupić“ Bosanska Krupa održan drugi po redu poslovni dan „Obrazovanje u funkciji privrede“ u okviru projekta „Unapređenje poslovne zone Pilana“ koji implementira općina Bosanska Krupa u suradnji sa PLOD Centrom, a koji financiraju Federalno ministarstvo razvoja, poduzetništva i obrta, Švicarska vlada i UNDP.\nSastanku je prisustvovalo 25 osoba, predstavnika privatnog sektora, općine, srednje mješovite škole, medija, te GOLD Projekta i PLOD Centra.\nCilj projekta„Unapređenje poslovne zone Pilana“ je unaprijediti ekonomski rast i zapošljavenje kroz unaprijeđenje poslovne infrastrukture i tehničke podrške preduzećima u Bosanskoj Krupi.\nPLOD Centar, čija je uloga generalno i u projektu da unaprijedi servise postojećim investitorima kroz osiguranje stručne podrške u oblasti razvoja poslovanja i jačanja konkurentnosti, je zajedno sa Općinom i GOLD Projektom organizirao ovaj susret shodno analizi potreba poduzeća,a koja su posebno istakla problem s pronalaskom adekvatne stručne radne snage, što usporava njihov rast i stvara dodatne troškove obzirom da firme moraju dodatno educirati svoj kadar.\nObzirom da mješovita srednja škola„Safet Krupić“ Bosanska Krupa obrazuje kadar koji je potreban posebno metalnom i drvnom sektoru, kao i drugim granama privrede, fokus je stavljen na to šta se može uraditi na lokanom nivou kako bi se unaprijedili programi obrazovanja i usavršavajna, te na taj način educirali oni kadrovi koji su privredi potrebni. Osim što škola treba da kreira kadar potreban privredi, potrebno je da i firme pravovremeno informiraju školu i Općinu o potrebama za radnom snagom, tj profilu kadra koji trebaju i njihovom broju, kako bi zajdnički planirali njihov pravovremeni razvoj.\nZaključci koji su jednoglasno doneseni govore da je nužno što prije fomirati savjetodavno vijeće za stručno obrazovanje i obuku pri školi, koje će se sastojati većinom od predstavnika poslodavaca u općini Bosanska Krupa, ali i članova škole i općine. Ovako formirano strukovno vijeće će imati za cilj kreiranje nastavnih planova i programa prema potrebama poslodavaca, poboljšanje uvjeta za izvođenje praktične nastave, a u svrhu konkurentnije radne snage i zapošljavanja prema potrebama privrede. Općina, PLOD Centar i GOLD Projekt će zajedno sa školom uskoro finalizirati formiranje savjetodavnog vijeća za stručno obrazovanje i obuku u Mješovitoj srednjojškoli „Safet Krupić.“\nUz gore navedeno prisutni na sastanku smatraju da je potrebno i kreiranje mjera za razvoj konkurentnosti radne snage putem obrazovanja odraslih. U okviru ovog zaključka Općina Bosanska Krupa i PLOD Centar će u narednih mjesec dana snimiti potrebe poslodavaca i u skladu sa raspoloživim resursima podržati realizaciju programa edukacije i stručnog usavršavanja postojećih uposlenih i/ili novo usposlenih.


OTKRIVENO KO JE OPLJAČKAO KUĆU DIREKTORA GRANDA! Pljačkaš znao raspored kamera,a u pitanju je Sašin kolega! – SKANDAL VESTI O POZNATIM LIČNOSTIMA, SKANDAL NOVINE, NOVINE SKANDAL, SKANDAL MAGAZIN, SCANDAL NOVINE NAJNOVIJI\nSaša Popović • SKANDAL\nOTKRIVENO KO JE OPLJAČKAO KUĆU DIREKTORA GRANDA! Pljačkaš znao raspored kamera,a u pitanju je Sašin kolega!\nSKANDAL – Iz kuće direktora i vlasnika Grand produkcije, Saše Popovića odnet je sef u kojem su se nalazili važni dokumenti i satovi u vrednosti od oko 100.000 evra\nPljačka jednog od najmoćnijih ljudi na ovdašnjoj estradi u žiži je interesovanja proteklih dana, a sada je otkriven podatak da je to navodno uradio – dužnik.\nNaime, mediji su objavili da je akciju pljačke najverovatnije organizovao njegov kolega koji mu duguje velike pare, verovatno više od milion evra.\n– Krađa koja se dogodila u Sašinoj vili je delo profesionalnih pljačkaša i to je očigledno. Njegova kuća je jedna od najbolje obezbeđenih na Bežaniji, sa rampom i obezbeđenjem koje je čuva, a tu su i sigurnosne kamere. Međutim, lopov nije ostavio ni jedan jedini trag i otisak po kom bi policija mogla da ga pronađe. Pljačkaši su čak znali i tačan raspored kamera i ugao pod kojim one snimaju, tako da nijedan snimak nije od koristi u istrazi – priča izvor iz policije, prenosi Espreso.\nTagsekskluziv novine featured magazin skandal NOVI SCANDAL novine scandal NOVINE SKANDAL Saša Popović Scandal SCANDAL NOVINE SCANDAL VESTI SKANDAL SKANDAL MAGAZIN SKANDAL NOVINE skandal rs SKANDAL TABLOID SKANDAL VESTI Srpske Novine Skandal vesti skandal www skandal скандал


Ajaks krade Lartija Partizanu? - Sportske.net\nAjaks krade Lartija Partizanu?\nU pitanju nije holandski, već afrički Ajaks koji je na putu da pokvari posao srpskom šampionu u vezi sa angažovanjem Lorensa Lartija.\nVeć duže vreme se Lorens Larti dovodi u vezu sa fudbalskim klubom Partizan.\nReprezentativac Gane je bio već viđen u Humskoj, ali po izveštajima medija iz Gane, Larti je sve dalje od crno-belog dresa.\nNaime, Ajaks iz Kejptauna je pojačao raniju ponudu koji je poslao za ovog talentovanog fudbalera, te se navodi da će Ašanti Gold, sadašnji klub Lartija, prihvatiti ponudu i dati dozvolu svom fudbaleru da otpočne pregovore sa ekipom iz Južne Afrike.\n'Novosti' prenose da u Humskoj nisu želeli da iznose komentare u vezi sa ovim fudbalerom, crno-beli su svim snagama okrenuti mečevima sa Tunom.\nSvakako da je uspeh u vidu plasmana u grupnu fazu Lige Evrope prioritet za srpskog šampiona, koji je na nezadovoljavajući način otpočeo novu sezonu.


NUNS pozvao nadležne da pokrenu krivični postupak protiv Miše Vacića - Mašina\nNezavisno udruženje novinara Srbije (NUNS) je u današnjem saopštenju pozvalo nadležne organe da reaguju i pokrenu krivični postupak protiv Miše Vacića, zbog učestalih javnih pozivanja na linč, progon i ubistva političkih neistomišljenika i novinara.\nMiša Vacić, bivši predsednik desničarskog pokreta „1389“ javnosti je od ranije poznat po ekstremno desničarskim stavovima. Vacić je danas predsednik ultradesničarske nacionalističke organizacije Srpska desnica, koja je osnovana prošle godine, da bi ubrzo zatim počela sa otvaranjem lokalnih odbora širom Srbije, dok je u pojedinim opštinama ušla i u vlast.\nBez obzira što vladajuća Srpska napredna stranka podržava javno delovanje Vacića i njegove organizacije Srpska desnica i bez obzira što je očigledno da ekstremisti i huligani imaju podršku nekih državnih struktura, obaveza je policije i tužilaštva da preduzmu mere i spreče dalje širenje govora mržnje i pozivanja na nasilje, navodi se u saopštenju NUNS-a.\nVacić je, samo dve nedelje nakon pretnji „proterivanjem izdajnika“ u Bujanovcu zbog kojih je protiv njega pokrenut postupak, na otvaranju odbora u Šapcu poručio gradonačelniku ovog grada da će: „završiti u Drini, kao i Austrougari u Prvom svetskom ratu“, te: „srušili smo Austrougarsko carstvo, ovde u Šapcu su se skoncentrisale snage da im zadaju završni udarac, da ih gurnemo niz Cer dole u srpsku Drinu i podavimo, tako ćemo i sa Zelenovićem i njegovim kriminalcima“, poručio je Vacić u Šapcu.\nNUNS u svom saopštenju „izražava zabrinutost zbog sve napetije situacije u društvu, koju u najvećoj meri stvaraju vlast i njeni epigoni, oličeni u huliganima poput Miše Vacića. U takvoj atmosferi, politički neistomišljenici režima i novinari koji profesionalno i nezavisno rade svoj posao, postaju mete ekstremista i rathih huškača“.\nVacić je ranije osuđivan zbog širenja diskriminacije protiv LGBT populacije, držanja oružja i ometanja službenog lica u obavljanju dužnosti. I pored toga, radio je u Kancelariji za Kosovo i Metohiju kao savetnik Marka Đurića.\nNjegovi kontakti sa vlašću često dolaze u žižu javnosti, pa su tako na promociji filma „Miša“ (film o liku i delu Miše Vacića) bili ministar za rad, zapošljavanje, boračka i socijalna pitanja Zoran Đorđević, njegov savetnik, ali i drugi ljudi bliski vlasti.\nMašini dodeljeno specijalno priznanje NUNS-a za praćenje teme radničkih prava u Srbiji Mašina 11.06.2020.\nNakon što su poništene presude protiv njega, Lula najavljuje da će se možda kandidovati… Mašina 19.04.2021.


Tači: Nema sporazuma sa Srbijom bez definisanja granice – NovostiDana.rs\nU intervjuu za albanski servis Glasa Amerike Tači je rekao da je sada trenutak i „realna prilika“ da Srbija i Kosovo postignu konačni sporazum koji bi vodio medjusobnom priznavanju, izmeni Rezolucije 1244 UN i članstvu Kosova u UN.\nPredsednik Kosova nije precizno odgovorio na pitanje treba li ukinuti carine na srpsku robu na Kosovu, ali je rekao da se kroz „unutrašnji dijalog i saradnju sa medjunarodnim partnerima ta situacija mora prevazići“.\n„Odnosi i Kosova i Srbije su stalno komplikovani. Ponekad i napeti. Imamo poslednju situaciju koja se dogodila. Smatram da ćemo u unutrašnjem dijalogu, ali i na medjunarodnom nivou, naći mogućnost da prevazidjemo ovu situaciju, uz saradnju sa SAD i EU“, rekao je Tači na pitanje treba li ukinuti carine što traže i Brisel i Vašington.\n„Obojica su vrlo jasno ukazali da je sada trenutak da se postigne sveobuhvatni sporazum izmedju Kosova i Srbije i da ovaj trenutak treba maksimalno da iskoriste svi akteri na Kosovu i Srbiji pod okriljem EU i uz snažnu podršku SAD, da postignu mirni sporazum izmedju dve nezavisne i suverene države. Dakle, ono što mogu reći jeste da SAD, predsednik Tramp, snažno podržavaju proces dijaloga, pregovora i mogućnost postizanja konačnog sporazuma“, kazao je.\nNa pitanje šta je u tome novo Tači je rekao da je američka podrška „sada konkretnija jer su stvari napredovale“.\n„Mi smo u poslednjim koracima, konačnoj fazi postizanja mirovnog sporazuma Kosova i Srbije. Ono što želim da postignem kroz ovaj sporazum kao i kosovske institucije, ali i narod Kosova sa našim medjunarodnim partnerima, pre svega sa SAD, u bliskoj koordinaciji sa Vašingtonom, jeste medjusobno priznavanje Kosova i Srbije, što će otvoriti priliku za izmenu Rezolucije 1244 UN i voditi ka članstvu Kosova u UN. Ova prilika je realna“, naveo je Tači.\n„Postoje stvari o kojima se raspravlja: nestala lica, raseljeni, imovina, SPC, infrastruktura… Ali jedna stvar koju treba znati jeste da bez definisanja granica nećemo imati konačan mirovni sporazum koji garantuje medjusobno priznavanje“, rekao je.\nOn je dodao da će na definisanju graničnih linija izmedju Kosova i Srbije „raditi profesionalni timovi dve zemlje, uključujući i medjunarodne predstavnike, predstavnike SAD, NATO, EU“ i naglasio da neće biti etničkih granica.\n„Karakter i realnost multietničkog Kosova će biti očuvani i imaćemo evroatlantski sporazum. To je momentum koji ne treba da propustimo, inače postoji opasnost da gubimo decenije, a cenu će morati da plate buduće generacije“, kazao je predsednik Kosova.\n„Postoje otvorena pitanja izmedju naše dve države. Ali ne da je samo zahtev, već je i realno rešenje nema sporazuma ako ne bude recipročnog priznavanja Kosova i Srbije. I ponavljam još jednom, članstva Kosova u UN. Svaki drugi ili privremeni sporazum neće imati efekta. Takodje, smatram i posle sastanka sa Pompeom i Boltonom, da postoji raspoloženje i globalni proces koordinacije, da se radi na postizanju mira izmedju Kosova i Srbije“, rekao je.


22-11-2019 23:21 Svet Planeta\nNemačka ne treba na startu da isključi ponudu nijedne kompanije za izgradnji 5G mobilne mreže, poručila je danas kancelarka Angela Merkel na kongresu njene Hrišćansko-demokratske unije (CDU), na kojem su ambicije Huaveja da učestvuje u toj izgradnji kontraverzna tema.\nNeki poslanici CDU, naime, traže da kineski Huavej bude isključen iz ugovaranja gradnje 5G mreže, jer SAD tvrde da bi Peking mogao koristi tehnologiju te kompanije za špijuniranje.\nMerkel je rekla učesnicima kongresa CDU u Lajpcigu da Nemačka mora da postavi stroge bezbednosne standarde, ali je dodala:\n- Nikoga ne treba da isključimo od početka - prenosi agencija Rojters.\nNemački poslovni list "Virtšaftvohe" objavio je ove nedelje da će Dojče telekom u naredne dve godine postepeno izbaciti iz upotrebe tehnologiju Huaveja zbog aktuelne polemike o bezbednosnim pitanjima.\nPozivajući se na izvore iz kompanije, taj nedeljnik je naveo da će Dojče telekom u potpunosti zameniti Huavejove delove na svojoj glavnoj mreži, u sklopu rutinskog postupka zamene starije opreme.\n- U roku od dve godine, udeo azijskih delova biće sveden na nula posto - dodaje se u tekstu tog lista.\nSi Đinping se sastao sa najvažnijim čovekom američke diplomatije, a to nije Tramp! Više o tome OVDE.


Nedobrovoljno rutiranje (promena rute) - Poleti - Najpovoljnije avio karte\nPočetna > Baza znanja > Nedobrovoljno rutiranje (promena rute)\nNedobrovoljno rutiranje (promena rute)\nNedobrovoljno rutiranje je procedura kojom je predviđena promena leta po različitim kriterijumima, bilo da se radi radi o promeni prevoznika, vremena leta, destinacije ili promeni putničke klase u avionu.\nPreusmeravanje na drugi, alternativni let bi trebalo da bude što sličnije letu koji je prvobitno planiran. Ako putnik ima rezervaciju za direktan let, avio-kompanija može da mu ponudi let sa presedanjem ukoliko postoji aerodrom u blizini i putnik neće snositi dodatne troškove, to ide na teret avio-kompanije.\nAko putnik prihvati opciju preusmeravanja leta koje se još naziva i rerutiranje, može da očekuje da će dobiti obrok, osveženje, telefon, ali i smeštaj ako je to u skladu sa dužinom čekanja na odgovarajući let.\nKada je reč o preusmeravanju putnika na alternativni let, postoje tri opcije. Prva opcija je da putnik leti istom klasom koja je bila naznačena za prvobitnu rezervaciju i to je moguće ako na drugom letu ima mesta u istoj putničkoj klasi.\nDruga opcija je da putnik bude preusmeren u skuplju klasu i to se dešava kada su za klasu kojom je putnik trebalo da leti popunjena sva raspoloživa mesta i putnik nije dužan da plati razliku u ceni između dve klase, a dobiće punu uslugu koju ta klasa obuhvata.\nPrilikom preusmeravanja na nižu klasu, avio-kompanije su u obavezi da nadoknade troškove jer je nedobrovoljno rutiranje alternativa koju avio-kompanije imaju kada dođe do nepredviđenih situacija kao što su kašnjenje i otkazivanje letova, a putnik može i da bira opciju kompletnog povraćaja novca.\nAvio-kompanije preduzimaju neophodne mere kako bi izbegle kašnjenje prilikom prevoza putnika i njihovog prtljaga što je često jedan od razloga zbog kojih može da dođe do preusmeravanja letova i promena ruta.\nAko Air Serbia zbog okolnosti koje ne može da kontroliše neki let otkaže ili odloži, zatim ne izvrši sletanje na aerodrom prekida putovanja ili krajnjeg opredeljenja ili dovede do toga da putnik izgubi vezu za naredni let ako je reč o putovanju sa presedanjem, biće preduzeti određeni koraci.\nPutnik će u što kraćem vremenskom roku biti prevezen drugim letom na kome ima slobodnog mesta i neće snositi dodatne troškove zbog nastalih izmena. Moguće je produžiti validnost karte koju putnik ili ga rerutirati do aerodroma opredeljenja prema destinaciji koja je navedena na njegovoj karti.\nTo može biti obavljeno letom na kome saobraća Air Serbia ili na drugi način koji je sporazumno dogovoren. U svakom slučaju, ako dođe do promene klase, putnik neće snositi dodatne troškove.\nAko su cena karte i ukupni troškovi rute na koju je putnik preusmeren manji od iznosa koji je platio za prvobitnu kartu, Air Serbia će nadoknaditi razliku, odnosno isplatiti refundaciju troškova.\nPutnici će biti kontaktirati putem mejla o svim izmenama i mogućnostima pa zbog toga treba redovno da proveravaju mejl koji su naveli pri rezervaciji leta. Moguće je da pošta ode u filtrirane poruke, pa i na to treba obratiti pažnju. Ažuriranja možete pratiti i na stranici kompanije u odeljku Status leta.\nOva oblast je dosta neregulisana i avio-kompanije zadržavaju pravo da promene uslove pod kojima će novac refundirati ili rerutirati let, a u svakom slučaju putnicima bi trebalo da bude omogućeno da promene let ili dobiju novac nazad.


Dentalni Turizam | Epic Aesthetic Center\nDentalni turizam je oblik zdravstvenog turizma u okviru kog ljudi širom sveta dolaze u Srbiju, kako bi sanirali svoje stomatološke probleme. Saradnja obično počinje komunikacijom preko e-maila, tumačenjem rtg snimaka i davanjem približne procene stanja od strane našeg tima, uz nekoliko predloga terapijskog zbrinjavanja za dati slučaj. Svim našim pacijentima iz inostranstva obezbeđujemo: -prevoz od/do aerodroma, – besplatan smeštaj, – mobilni telefon sa lokalnim brojem, – sve oblike stomatoloških usluga po najvišim svetskim standardima, – ljubazno osoblje koje Vam je na raspolaganju za savetovanje.\nBudite naši gosti u gradu kulture, “srpskoj Atini”, gradu mnogih međunarodnih i domaćih, kulturnih, naučnih i sportskih manifestacija, gradu muzeja, galerija i pozorišta. Posetite Novi Sad i ponesite najlepši osmeh i nezaboravne uspomene iz grada sa obale Dunava.


Zašto veliki broj ljudi nestaje na Kosovu: Crne brojke južne srpske pokrajine - 26.10.2020, Sputnik Srbija\nU prvih osam meseci ove godine na Kosovu je nestalo 112 osoba. Najveći broj prijavljenih slučajeva je iz Prištine - 40, sledi Peć sa 23, Gnjilane sa 16, Đakovica... 26.10.2020, Sputnik Srbija\n16:18 26.10.2020 (Osveženo: 14:55 30.08.2021)\nCC0 / piksabej / Nestali\nU prvih osam meseci ove godine na Kosovu je nestalo 112 osoba. Najveći broj prijavljenih slučajeva je iz Prištine - 40, sledi Peć sa 23, Gnjilane sa 16, Đakovica 14, Prizren sa 13 i Mitrovica sa šest nestalih osoba, navodi kosovska policija.\nU istom periodu prošle godine, prema policijskom izveštaju, prijavljeno je da su nestale čak 252 osobe.\nKao faktore koji utiču na ovu pojavu, sociolozi navode prostituciju ili smrt, ali pominju i trgovinu organima od strane kriminalnih grupa, prenosi Info.ks.net.\nIstovremeno, to uzrokuje brojne posledice po porodice koje se prenose i na društvo, što se odražava na pojavu socijalne i fizičke nesigurnosti, pretvarajući je u opšti strah.\nNajnoviji slučaj nestanka zabeležen je u Skenderaju kad se o sudbini 26-godišnje žene danima ništa nije znalo. Posle serije pretraga, Egzona Ferati pronađena je u selu Glanasela kod Glogovca.\nPodvala iz Prištine: Zašto da svedoči Srbin koji će istinu o „žutoj kući“ predočiti celom svetu


Konferencija za novinare koju Društvo multiple skleroze Srbije organizuje povodom Svetskog dana multiple skleroze održaće se sutra u glavnom holu zgrade RTS -a – Društvo Multiple Skleroze Srbije\nKonferencija za novinare koju Društvo multiple skleroze Srbije organizuje povodom Svetskog dana multiple skleroze održaće se sutra u glavnom holu zgrade RTS -a\nPosted on December 4, 2015 July 18, 2018 by admin\nKonferencija za novinare koju Društvo multiple skleroze Srbije organizuje povodom Svetskog dana multiple skleroze održaće se sutra u glavnom holu zgrade RTS.\nNa događaju će govoriti neurolog Kliničkog centra Srbije prof. dr Jelena Drulović, pomoćnik ministra za rad i socijalnu politiku Vladimir Pešić, predsednica Društva MS Srbije Jasmina Brajković, zaposlen na RTS i oboleli od multiple skleroze Milan Dobričić i urednik redakcije Aktuelnosti na RTS Dragan Stojanović.\nPosle konferencije za novinare, posetioci će moći da vide simboličnu izložbu umetničkih fotografija Miloša Rokića, člana Društva MS Srbije koji je takođe oboleo od te bolesti.\nMeđunarodna Federacija multiple skleroze (Multiple Sclerosis International Federation) od 2010. godine, svake poslednje srede u maju, organizuje Svetski dan multiple skleroze na globalnom nivou u saradnji s nacionalnim društvima multiple skleroze u preko 170 zemalja u svetu, među kojima je i Srbija.\nMultipla skleroza je hronična, progresivna bolest centralnog nervnog sistema, a verovatnoća oštećenja tkiva raste što duže neko boluje od te bolesti.\nProcenjuje se da u Srbiji ima preko 5.000 obolelih od MS, od kojih je Društvo multiple skleroze Srbije do sada evidentiralo oko 3.500.\nIako se usled bolesti remeti veza između mozga i drugih delova tela, to ne mora nužno da remeti društvene veze i aktivnosti obolelog.\nIz ugla obolelog, jedan od prioriteta je zaposlenost jer, osim novčanog aspekta, zaposlenost znači očuvanje društvenih veza, potvrdu vrednosti pojedinca i znak prihvatanja obolelog kao pođednako vrednog i važnog člana zajednice.\nNa skupu uoči Svetskog dana borbe protiv multiple sleroze naglašeno da od ove bolesti u svetu boluje oko 2,5 miliona osoba, a u Srbiji više od 7.000


Fondacija „Delije“ mališanima u Goraždevcu napravila igralište\nFondacija "Delija" obezbedila je finansijska sredstva za izgradnju dečijeg igrališta u Goraždevcu. Mališani nisu krili svoje oduševljenje novim mestom za igranje i druženje.\nizvor: Radio Goraždevac i RTV Kim\nIgralište u Goraždevcu (Foto Radio Goraždevac)\nU sklopu crkvenog imanja danas je zvanično otvoreno igralište za decu Goraždevca. Na otvaranju igrališta ekipa Radio Goraždevca zatekla je mališane koji su čekali da park zvanično bude otvoren, kako bi mogli da počnu sa igrom.\n"Mi smo imali ovde igrališta, ali nisu bila toliko lepa kao ovo danas ovde. Pored igrališta sviđa mi se i zelenilo, drveće i cveće koje je zasađeno. Uživaćemo družeći se", kazala je uzbuđena jedanaestogodišnja Antonina Pavlović.\n"Sviđa mi se novo igralište. Najviše ću se igrati na toboganu", rekao je kratako Bane Stevanović.\n"Biće nam zanimljivo, igraću se sa drugarima", kaže osmogodišnja Rada Kastratović.\nPredsednik crkvenog Odbora Miodrag Stevanović zahvalio se fondaciji "Delije" na pruženoj pomoći.\n"Mi smo do sada imali igralište, i u porti u drugom crkvenom delu, koja su bila nefunkcionalna. Imali smo tobogan star 18 godina, koji uopšte nije vršio funkciju tobogana, nije bio bezbedan", rekao je Stevanović.\n"Novo igralište je značajno za decu, kako bi svoje slobodno vreme provela družiće se, a ne kraj računara i telefona", kazao je jedan od roditelja Mladen Stevanović.\n"Igralište je značajno jer do sada ovde nije bilo sličnih mesta gde bi se deca igrala. Deca se svakako druže, a novi park će pospešiti njihovu igru i odvojiće ih od računara i telefona, na kojima provode veći deo svog slobodnog vremena", istakao je Mladen.\nFondacija "Delije" je prikupila 18.000 evra za uzgradnju igrališta. U Goraždevcu ima oko 80 dece koja pohađa OŠ "Janko Jovićević".


ZAKON O IZVRŠENJU I OBEZBEĐENJU: U skladu sa Zakonom bolnici mogu biti zaplenjeni vozila, kreveti, ultrazvučni, rendgen aparati, pa čak i zgrada. Komora izvršitelja nema ovlašćenja da utiče na tok postupka, osim kada je podneta pritužba, pa se vrši nadzor nad radom javnog izvršitelja\nIzvršitelji, možda, neće u ponedeljak, 22. maja 2017. godine, doći u Kliničko-bolnički centar "Dr Dragiša Mišović", da popisuju imovinu po presudi da ova bolnica S.T. isplati 116 miliona dinara za plac od 12 ari, koji odavno nije u vlasništvu bolnice. Iako je dolazak izvršitelja najavljen za devet sati, bolnica je tražila odlaganje, a nezvanično je potvrđeno da je molba da se izvršenje odloži usvojena.\nNeda Petrović, pi-ar Komore izvršitelja potvrdila je da je dopis kojim se traži odlaganje popisa imovine stigao, ali da Komora izvršitelja nema ovlašćenja da utiče na tok postupka, osim kada je podneta pritužba, pa se vrši nadzor nad radom javnog izvršitelja.\n- Međutim, imajući u vidu da je ova tema od šireg društvenog značaja, svakako ćemo pokušati da sa javnim izvršiteljem koji vodi postupak pronađemo najbolji mehanizam za rešavanje novonastale situacije - rekla je ona.\nIako se država pobrinula da se za ovaj KBC obezbeđuju lekovi i sve što je potrebno za pacijente, kao i plate oko 1.200 zaposlenih, bolnica, prema izvorima bliskim rukovodstvu, "sve teže funkcioniše". Do izvršne presude KBC "Mišović" nije imao dugova, a sad zbog blokade računa trpi na više frontova. Iako je Ministarstvo zdravlja odobrilo novac za infrastrukturu KBC koji je prvo bio oštećen u bombardovanju 1999. godine, a onda pre gotovo osam godina i u požaru, bolnica nije dobila ni dinar. Jer, sve što bi bilo uplaćeno na račun, bilo bi automatski prebačeno S.T.\nU Ministarstvu zdravlja je rečeno da su o svemu obavešteni i da hoće da pomognu, ali ne mogu da se mešaju u rad suda i izvršitelja. Malo optimizma koji se javio među rukovodstvom i zaposlenima u KBC "Mišović" sada se zasniva na ideji da će sudski postupak, možda, biti ponovljen.\nIzvor: Vebsajt Novosti, B. R. - V. C. S., 20.05.2017.


School Starter Set - Najmodernija privatna osnovna škola u regionu\nNa svečanom prijemu u Savremenu osnovnu školu, koji se održava prvog dana nove školske godine, učenici dobijaju Savremena School Starter Set. U njemu se nalazi niz lepih i korisnih rekvizita za savremenu školsku avanturu koja je pred novim osnovcima.\nNa početku školovanja osnovci na poklon dobijaju školsku uniformu sa obeležjima Savremene osnovne škole. Uniformu u školi ne nose samo učenici, već i svi zaposleni, što je karakteristično za najrazvijenije školske sisteme širom sveta.\nKao deo ovog paketa savremeni osnovci na poklon dobijaju komplet svezaka i olovaka sa obeležjima škole. Iako je većina roditelja zajedno sa svojom decom već bila u nabavci školskog pribora, sveske i olovke su nešto što će uvek dobro doći vašim mališanima tokom školovanja.\nŠkolski pravilnik za efikasnije uklapanje u novu sredinu\nPored školskog pribora, u Savremenom School Starter Setu nalazi se i pravilnik koji će vas i učenike detaljnije upoznati sa funkcionisanjem škole. Ovaj pravilnik će vam pomoći da utvrdite pravila ponašanja učenika, nastavnika i roditelja, kao i da saznate koja su njihova prava, obaveze i odgovornosti.\nOsim toga, dobićete informacije o načinu na koji se ocenjuju učenici, koji kodeks oblačenja će vaše dete morati da poštuje i još mnogo toga.\nZa uspešan početak školske godine\nSavremeni School Starter Set pokazaće novim školarcima da je svaki učenik podjednako važan i pomoći im da se lakše uklope u novu sredinu. Sa druge strane, pravilnik Savremene osnovne škole će pomoći učenicima da se upoznaju sa pravilima i da reše sve nedoumice u vezi sa radom škole.\nUpoznavanje sa ovim pravilnikom će biti od velike koristi i za roditelje kako bi mogli da upute svoje dete u to kakvo ponašanje je prihvatljivo u novoj sredini i pomognu im da se što bolje uklope, a školske uniforme će doprineti jednakosti između učenika, kao i bržem uklapanju u novo društvo i u moderno okruženje škole.


Debitantski film Predraga Jakšića "Povratak" biće premijerno prikazan u utorak, 21. februara, u 20.30 u Sava centru, saopšteno je na jučerašnjoj konferenciji za novinare.\nBeograd 17. februar 2017. 19:43\nZa glavnim junakom iz Amerike dolaze njegovi prijatelji ne bi li ga vratili nazad, a malo selo u Vojvodini postaje živo kao nikada do tada. Uz osećanje krivice što je u Srbiji ostavio i izneverio one koji su ga podigli, a što u Americi nije uspeo da zaštiti svoju novu porodicu, junak, rastrgnut sumnjom, nesposoban je da objektivno sagleda stvarne događaje oko sebe, lakše prihvatajući neverovatne nego očigledne odgovore, ne znajući pri tome ni da li se vraća kući time što dolazi u zavičaj ili time što će se iz zavičaja vratiti tamo gde je i proveo čitav život - u tuđinu.\nPored Rokvuda, glumačku ekipu čine i holivudski glumac DŽon Sevidž, kao i Majkl Pare i Nik Mankuso, a tu su i Rada Đuričin, Dubravka Mijatović, Vesna Stanojević, Radivoje Raša Bukvić, Bora Đorđević... Inače, ovo je poslednji film koji je snimio Milorad Mandić Manda.\n"Ispunila mi se želja da snimim prvi dugometražni film i još da u njemu igraju takve glumačke veličine. Za neke to izgleda čudno. Otkud uopšte film u Srbiji i još sa ovakvom ekipom. Ali dokaz tog faktora komunikacije jeste i to što su oni ovde i žele da podrže film", kazao je Jakšić.\nGlumac DŽon Sevidž izjavio je da mu je drago što je ponovo u Srbiji (već je snimao "Bićemo prvaci sveta"). On igra u filmu, kako kažu, jednog duha, moć koja je veća od nas samih.\n"Ima toliko duha u tom mestu gde smo snimali. To što sam našao ovde, zato sam počeo da se bavim glumom. Imam taj osećaj da iz svake uloge dobijam nešto. Ne radim sve to samo iz zabave", kazao je američki glumac.\nFilm "Povratak" imaće pretpremijeru 19. februara u Somboru, gde je i sniman, a pre Beograda biće prikazan i u Novom Sadu i Staroj Pazovi, rodnom gradu reditelja.\nFilm će biti prikazan u Sofiji, gde će glumac DŽon Sevidž dobiti posebnu nagradu. U okviru njegove retrospektive, uz filmove "Kosa" i "Lovac na jelene", na programu je i srpski "Povratak". Zatim će uslediti projekcije u Indiji, Izraelu... Kako kaže reditelj Predrag Jakšić, film je posebno zanimljiv zbog svoje priče ljudima sa Istoka.


Počelo čišćenje terena za botaničku baštu na Betaniji - Istinomjer\nPrilikom posjete Centru za podršku porodicama sa djecom i osobama sa poteškoćama u razvoju “Colibri” u martu ove godine, načelnik Općine Centar, Nedžad Ajnadžić i ambasador Narodne Republike Kine u BiH Ji Ping, razgovarali su i o projektu formiranja prve botaničke bašte na području gradskog parka Jezero na Betaniji.\nAmbasador Ping je prezentovao dva idejna rješenja formiranja botaničke bašte.\nZa realizaciju ovog projekta potreban nam je prostor od gotovo 4.000 metara kvadratnih i imamo pripremljene dvije verzije u kojem prva ide sa kineskim paviljonom i sadnice koje ćemo posaditi ne zahtijevaju posebnu pažnju, dok je drugi idejni nacrt sa kulturama koje uspijevaju u ovom klimatskom podneblju, ali traže veću brigu. Naši stručnjaci bi trebali u narednom periodu obići ovaj lokalitet zbog utvrđivanja tačne pozicije botaničke bašte i mi bismo, ako uspijemo završiti u planiranom roku obaveze na carini, početkom maja započeli sadnju i uređenje botaničke bašte.\nJi Ping, 3. mart 2020.\nAjnadžić je tom prilikom najavio i kada će biti započeto uređenje botaničke bašte na Betaniji.\n“Naš plan je da sa projektom uređenje botaničkih bašti na Betaniji zvanično započnemo sa Danom planete Zemlje – 22. aprila, što nosi posebnu simboliku. Već tokom ove sedmice će naši uposlenici iz Službe za urbanizam i zaštitu okoliša zajedno sa predstavnicima ambasade na terenu utvrditi tačnu lokaciju buduće botaničke bašte.”\nNedžad Ajnadžić, 3. mart 2020.\nIpak, projekat uređenja botaničke bašte nije započeo 22. aprila. Imajući u vidu da je Ajnadžić najavio početak radova dva dana prije nego što su u BiH registrovani prvi slučajevi infekcije COVID-19, a sami radovi su trebali početi tokom stanja nesreće koje je proglašeno u Federaciji BiH, Istinomjer ovom obećanju nije dao ocjenu nakon isteka roka.\nČišćenje i uređenje terena na kojem je planirana botanička bašta, a koju bi trebala urediti Ambasada Narodne Republike Kine u BiH, započelo je 9. jula 2020. godine.\nS obzirom na to da je su radovi počeli nakon najavljenog roka, Istinomjer će Nedžadu Ajnadžiću za ovo obećanje dati ocjenu ispunjeno sa zakašnjenjem.\nTender za modernizaciju travnjaka stadiona Koševo nije raspisan u januaru


Odmah na početku foruma, očekuju ih važni sastanci sa ruskim ministrom inostranih poslova Sergejom Lavrovim i delegacijom Katara.\nDodik je poručio da će sa Lavrovim razgovarati o saradnji Republike Srpske i BiH sa Rusijom i globalnim i regionalnim pitanjima, i da će ga upoznati o zastojima u formiranju vlasti na nivou BiH.\n"To šteti rejtingu BiH u svijetu i, umjesto da pričamo o nekim važnim investicijama i slično, moram trošiti vrijeme da objašnjavam zašto je neko odlučio da ignoriše formiranje vlasti", rekao je Dodik.\nSastaće se sa predstavnicima Katara, sa kojima će razgovarati o saradnji i mogućim investicijama, ali i sa rukovodstvom Sankt Peterburga. Predsjednica Srpske tom prilikom potpisaće "mapu puta" aktivnosti za realizaciju spiska prioritetnih pravaca saradnje Vlade Sankt Peterburga i Republike Srpske, za period od 2019. do 2021. godine.\nDobio spor: Hrvatski novinar mora da isplati Dodiku 5.000 KM


Širenje kapaciteta Komercijale Zdravlja - Farmaceutsko hemijska industrija Zdravlje AD Leskovac\nZdravlje sa zadovoljstvom objavljuje značajno širenje svojih komercijalnih kapaciteta u Srbiji. Od 10. januara, Zdravlje je snažnije za pet medicinskih predstavnica koje će svakodnevno raditi sa lekarima i apotekarima u cilju pružanja stručne podrške kao i kompetentnih i potrebnih informacija o proizvodima visokog kvaliteta iz našeg portfolija. Naše medicinske predstavnice će direktno raportirati Dušanu Dreniću, menadžeru prodaje, pod vođstvom komercijalnog direktora Dragana Ćirkovića.\nIvana Bučko je diplomirala na Medicinskom fakultetu u Novom Sadu kao magistar farmacije. Pre ulaska u tim Zdravlja stekla korisna iskustva radeći kao odgovorni farmaceut.\nAndrijana Jovančić je diplomirala na Medicinskom fakultetu u Nišu kao Doktor medicine i dolazi nam sa iskustvima medicinskog predstavnika u prodaji koja je sticala u kompanijama kao što je Mylan.\nNataša Kopunović je diplomirala na Stomatološkom fakultetu Univerziteta u Beogradu kao Doktor stomatologije, sa završenim godišnjim programom na Business Akademiji za Prodaju i menadžment prodaje. U naš tim donosi vredna iskustva stručnog i medicinskog predstavnika na osnovu prethodne uloge u kompaniji Inpharm.\nBojana Mićić je diplomirala na Farmaceutskom fakultetu Univerziteta u Beogradu kao Magistar farmacije. Pre dolaska u tim Zdravlja sticala je prva profesionalna iskustva radeći u apotekama u Užicu i Beogradu.\nSonja Todorović je diplomirala na Stomatološkom fakultetu Univerziteta u Beogradu kao Doktor stomatologije.\nOvaj razvojni korak predstavlja našu snažnu posećenost farmaceutskoj industriji u Srbiji.. Našim novim koleginicama želimo srdačnu dobrodošlicu u tim Zdravlja i puno uspeha u novim ulogama u Zdravlju.


ZAPAD I RUSIJA U NEVERICI: Posle ostavke Medvedeva niko ne zna šta Putin smera i šta se događa ... | WebTribune\nHome SPEKTAR ZAPAD I RUSIJA U NEVERICI: Posle ostavke Medvedeva niko ne zna šta Putin smera i šta se događa …\nPosted date: јануар 16, 2020 In: SPEKTAR\nNakon političkog cunamija koji je izazvao Dmitrij Medvedev kada je podneo ostavku na mesto premijera Rusije – pitanje svih pitanja je šta sad Putin smera.\nIako izgleda kao neočekivana, ta ostavka je došla svega nekoliko sati od trenutka kada je ruski predsednik Vladimir Putin pred članovima parlamenta, tokom redovnog godišnjeg obraćanja, najavio neke bitne izmene u ruskoj državi.\nPutin je naime najavio promene Ustava koje bi mogle da produže njegovu vladavinu i pošto bude morao da se povuče s pozicije predsednika na kraju mandata 2024, ocene su gotovo svih svetskih medija koje prenosi Radio slobodna Evropa.\nPredložene ustavne promene i ostavka Medvedeva vide se kao pripremanje terena za 2024. godinu, kada Putin mora da se povuče s funkcije predsednika, ukazuje Rojters i dodaje da je najvažniji predlog koji je Putin izneo u jučerašnjem obraćanju naciji, smanjenje ovlašćenja predsednika i jačanje moći premijera.\nKritičari odavno optužuju ruskog predsednika da planira, u nekom svojstvu, da zadrži vlast nad jednom od najvećih zemalja sveta i jednom od dve najveće nuklearne sile i po isteku mandata, navodi Rojters i podseća da po sadašnjem Ustavu predsednik može biti biran u maksimalno dva uzastopna mandata.\nUbrzo posle Putinovog obraćanja naciji, Medvedev je podneo ostavku, što je, kako ukazuje Rojters, bilo iznenađenje za mnoge u Rusiji i dovelo do pada vrednosti rublje i akcija, mada se tržište posle brzo oporavilo.\nPutin je rekao da će Medvedev preuzeti novu funkciju zamenika šefa ruskog Saveta za bezbednost, dok je za premijera predložio manje poznatog šefa poreske službe Mihaila Mišustina.\nPutin je zadržao Medvedeva u vladajućoj strukturi postavljajući ga na novostvoreni položaj zamenika šefa predsedničkog Saveta za bezbednost, mada dužnosti i uticaj te funkcije ostaju nejasni, ukazuje Asošiejtid pres.\nU okviru promena koje su izazvale šok u ruskoj političkoj eliti koja se pita koje su Putinove namere, za premijera je predložen Mišustin kome se pripisuju zasluge za modernizaciju ruskog poreskog sistema, ukazuje AP, ali ističe da Mišustin nema političkog iskuva, što je znak da će sprovoditi želje Kremlja.\nPutin je, kako ističe britanski list, dve stvari stavio do znanja kada je u sredu najavio promene: prvo, Rusija će se verovatno oprostiti od njega kao predsednika 2024, i drugo, da kada ode s predsedničkog položaja, definitvno neće otići s vlasti.\nNaslednik verovatno neće biti Mišustin, za kojeg se smatra da bi mogao da vodi Vladu dok Putin sprovodi planove za sukcesiju, ocenjuje list i ukazuje da su kao mogući naslednici vidjeni njegovi lojalni saradnici, medju kojima su i stare kolege, pomoćnici, regionalni šefovi i bivši telohranitelji.\nZasad nije jasno da li su ostavke znak pukotina u ruskoj hijerarhiji ili deo koordinisanog ali još nejasnog Putinovog plana da ostane na vlasti i promeni politički sistem koji postoji s manjim izmenama od početka 90-ih, ukazuje američki list i ističe da se u Rusiji mesecima spekuliše da li će Putin smisliti manevar da produži svoju vladavinu ili, ako ne, ko bi mogao da ga nasledi.\nPutin, koji je u Kremlju duže od bilo kog lidera od Josifa Staljina, u sredu medjutim nije razjasnio svoje planove, već je otvorio Pandorinu kutiju mogućih opcija, ističe Njujork tajms.\nDok su opozicioni političari poput bivšeg premijera Mihaila Kasjanova, koji je sad žestok Putinov kritičar, ocenili da je dao jasan odgovor da će “zauvek ostati predsednik”, politički analitičar Aleksandar Baunov je na naveo da će funkcija predsednika sada biti slabija i da predsednik više neće biti Putin.\nDrugi ocenjuju da Putin namerava da smisli sistem sličan kao u Kazahstanu gde se dugogodišnji predsednik Nursultan Nazarbajev povukao prošle godine kao formalni lider, ali zadržao kontrolu kao “vođa naroda”.\nDok pojedini analitičari kažu da je tranzicija možda već počela i da Putin više ne želi da bude u fokusu već da vlada iz senke, drugi ocenjuju da Putin vodi računa da ne bude predugo na vlasti i da želi da pazi na svoje nasledje dok je još živ, ukazuje Volstrit džurnal.\nPakao se komplikuje, turska vojska ulazi u Libiju\nOtkrivena jeziva prošlost oca Kevina Spejsija\n10 stvari koje treba odmah da izbacite iz života zarad svog zdravlja – VIDEO\nRUSKI EKSPERT: Gomilanje trupa NATO i Amerike na granicama Rusije i Belorusije ima ove ciljeve\nA sada počinje “projekat Vojvodina” – U Novom Sadu počeo da radi konzulat Austrije, čija se nadležnost odnosi na teritoriju Vojvodine\nAlbanac sa Kosova se seća kako je nekad bilo: Sloba je bio bolji … VIDEO\nHOROSKOP ZA 17. SEPTEMBAR: Strelcu nepovoljan dan za biznis


U Istanbulu još hapse odgovorne za napad\nTurska policija uhapsila je 198 pripadnika prokurdske Demokratske narodne partije, povezanih sa militantnom kurdskom grupom, koja je preuzela odgovornost za napad u Istanbulu u kojem je ubijeno 44...\nHaos u Turskoj: Teroristički napad, ima mrtvih\nNajmanje dvoje ljudi je poginulo, a 16 ranjeno u eksploziji ispred kancelarije guvernera u Adani, u jugoistočnoj Turskoj. Prvi izveštaji pokazuju da je eksploziju izazvao automobil pun eksploziva.\nMaloletni Sirijac spremao bombe\nU četvrtak je saopšteno da je početkom meseca,u izbegličkom smeštaju u naselju Porc, u Kelnu, uhapšen 16-godišnji sirijski izbeglica zbog sumnje da je spremao bombaški napad. Istraga je još...\nUhapšen bombaš iz Njujorka\nAmerička policija uhapsila je danas Ahmada Kana Rahamia, bobmaša iz Njujorka.\nVIDEO: Snimak eksplozije u Njujorku, građani počeli panično da beže\nNa snimku sa sigurnosnih kamera eksplozije u Njujorku prikazana su ljudi kako prestravljeno trče po ulici i pokušavaju da se zaštite, dok okolo leti razbijeno staklo sa prozora, javio je "CNN".\nBombaški napad u Njujorku, 29 osoba povređeno\nVašington post: Zašto ćutimo o pokolju u Iraku?\nSamoubilački napadi u Jemenu, najmanje 10 mrtvih\nNajmanje deset osoba je poginulo danas u dva samoubilačka napada automobilom - bombom na vojnu bazu kod međunarodnog aerodroma u Adenu, na jugu Jemena.\nErdogan optužuje: Ljudi sa Kavkaza umešani u napad u Istanbulu\nPredsednik Turske Redžep Tajip Erdogan rekao je odakle su došle osobe umešane u teroristički napad na aerodromu "Kemal Ataturk“ u Istanbulu.\n10:50 >> 16:55\nNovi udar džihadista: 131 mrtav, preko 200 ranjenih\nU Bagdadu je u nedelju osvanulo krvavo jutro. U dva bombaška napada poginule su 131 osobe, dok je više od 200 ljudi ranjeno.\nBombaši u Istanbulu planirali da zarobe putnike\nTrojica bombaša samoubica koji su izveli napad na aerodrom u Istanbulu, planirali su da prethodno zarobe nekolicinu putnika i da ih drže kao taoce piše štampa u Turskoj, iako zvaničnici nisu...


Korona virus i nova normalnost: Hoćemo li i dalje raditi od devet do pet - Glas Šumadije\nNaslovna > BBC News na srpskom > Korona virus i nova normalnost: Hoćemo li i dalje raditi od devet do pet\n01/07/2020 95Ostavi komentar na Korona virus i nova normalnost: Hoćemo li i dalje raditi od devet do pet\nHoćemo li raditi drugačije?\nŠirenje korona virusa dovelo je do ogromnih promena u radnim životima miliona ljudi, od povećanja obima rada od kuće, do prinudnih godišnjih, pa čak i gubitka posla.\nU Indiji, samo u aprilu je 122 miliona ljudi postalo nezaposleno.\nI dok zemlje pokušavaju da odrede kako bi život mogao da izgleda posle izolacije, javljaju se nove ideje o tome kako, gde i kada ćemo raditi.\n„Ova pandemija mogla bi da dovede do novog talasa razumevanja kako ljudi treba da sarađuju i rade zajedno“, kaže doktorka Mirijam Mara, profesorka finansija u Poslovnoj školi Henli.\n„Već možemo da vidimo da je suština povratka na posao preispitivanje broja radnih sati, produktivnosti i organizacije rada.“\nNovi Zeland, Kanada i Finska nagovestili su da budućnost podrazumeva kraću radnu nedelju i fleksibilno tržište rada.\nPromena načina na koji radimo mogla bi da poveća produktivnost, izbegne davanje otkaza i oslobodi vreme koje za promenu možemo da utrošimo na vlastito zdravlje, blagostanje i razonodu.\nAli postoje i upozorenja da se ne eksperimentiše u vreme kad se nebrojene kompanije suočavaju sa neprikosnovenom ekonomskom katastrofom.\nHoćemo li imati više vremena za porodicu?\nAko ćemo već da preispitujemo način na koji ćemo raditi u budućnosti, možda bi trebalo da počnemo od ustanovljavanja koliko stvarno moramo da radimo.\nDoktorka Mara je provela veći deo prošle godine sakupljajući podatke iz 250 kompanija u Velikoj Britaniji koje su uvele četvorodnevnu radnu nedelju, ili smanjivši ukupan broj radni sati ili ih preraspodelivši na četiri radna dana.\n„Mora da bude pod punom platom, inače je to onda samo honorarni rad“, kaže ona.\nOtkrila je da ove kompanije mogu da „uštede i do 104 milijarde funti preko povećane produktivnosti i poboljšanog fizičkog i mentalnog zdravlja osoblja.“\nAli drugi tvrde da će kraća radna nedelja koštati kompanije novca.\n„Nećete dobiti nešto ni za šta“, kaže Danijel Hamermeš, ekonomista rada sa koledža Barnard i profesor emeritus sa Univerziteta Rojal Holovej u Londonu.\n„Sanak je pusti misliti da možete da radite manje a da dobijete više i postoji gomila dokaza za to.“\nReorganizovanje radne nedelje neće nužno funkcionisati kod ljudi koji već rade sezonski ili fleksibilno.\n„Lako mogu da sabijem nastavničku radnu nedelju u manji broj dana“, kaže profesionalna čelistkinja i nastavnica muzičkog Teti Teo.\nAli njen rad kao izvođačice nije tako lako reorganizovati.\n„Dva meseca ne bih imala ništa, a onda bih čitave sezone morala da nastupam sedam dana nedeljno.“\nTereza, koja je tražila da ne objavimo njeno pravo ime, radi kao psihoterapeutkinja za Britansku nacionalnu zdravstvenu službu. Ona vidi kako bi manje radnih sati moglo da bude privlačno za mnoge, „ali u mom slučaju, ne vidim kako bilo koji zdravstveni radnik može da nagura više pacijenata u manji vremenski period.“\nHoćemo li biti udaljeni jedni od drugih?\nTokom ove pandemije, kompanije su morale da se oslanjaju na tehnologiju ne samo da bi se povezale sa mušterijama, već i da bi njihovi zaposleni uopšte mogli da rade.\nZa veliki broj zaposlenih – makar u bogatijim ekonomijama – budućnost rada podrazumeće da „više ljudi provodi vreme kod kuće, radeći na daljinu i manje koristeći kancelarijski prostor“, kaže profesor Hamermeš.\n„To ne znači da će efikasnost i kvalitet robe i usluga da se smanji ili pokvari“, kaže doktorka Mara.\n„To je samo drugačiji način rada, a očekivanja klijenata takođe se menjaju u skladu s tim.“\nKolege ne mogu uvek da rade uživo\nRad od kuće je oprečno iskustvo za Teti.\n„Mogu da se pomirim sa predavanjem od kuće, ali mi očajnički nedostaje lična interakcija sa mojim đacima“, kaže ona.\n„Ponekad morate da naštimate instrument ili popravite držanje gudala ili poziciju ruke… a to ne možete tako lako preko ekrana.“\nKao izvođačici, to joj je još teže.\n„Rad od kuće je beznadežan. Ne možete to da radite. Ne možete da držite koncerte, ne možete čak ni da držite probe“, kaže ona.\nUporno je pokušavala da navede svoj barokni kamerni orkestar da drži probe „preko Zuma, na Skajpu, pa čak i na telefonu… ali digitalno kašnjenje je toliko da je to praktično nemoguće. Mi cvetamo kad smo zajedno, a ne možemo nikako da budemo.“\nZa to vreme, Tereza je ustanovila da je sve teže izlaziti na kraj sa povećanom blizinom kuće i posla.\n„Ja sam psihoterapeutkinja, ono sa čim ja imam posla ne odgovara uvek kućnom okruženju“, kaže ona.\n„Teško je donositi određene stvari i reči u moj dom. Takođe, strašno mi je teško da razdvojim radno vreme i vreme koje provodim sa porodicom.“\n„Mora da postoji jasno razgraničenje, jer to čini boljeg i jačeg psihoterapeuta.“\nŠta to znači za manuelne radnike?\nLjudi koji rade na mestima kao što su prodavnice, bolnice i farme nisu mogli da obavljaju poslove na daljinu, ali tokom pandemije je kontrola zaraze postala nova briga.\n„Za one koji moraju da rade na licu mesta, socijalno distanciranje je glavna mera“, kaže doktorka Mara.\n„Nećemo videti kako se kompletna radna snaga vraća u velikim masama.“\nDrugo rešenje je klizno radno vreme i uvođenje novih smena, kako bi se smanjio broj ljudi prisutnih u poslovnim zgradama u svakom trenutku.\nS posebnim izazovima suočavaju se zabavljači i pružaoci razonode. Fizičko distanciranje u bioskopima i koncertnim salama znači da broj ljudi koji plaćaju kartu i kojima je dozvoljeno da uđu možda nije dovoljan kako bi se pokrili svi troškovi.\n„Većina sala mora da bude puna u određenom kapacitetu da bi se bilo na nuli“, kaže Teti.\n„Ukoliko smeju da prime samo manje od četvrtine publike, a ne dobiju subvenciju ili pomoć, to onda neće biti moguće.“\nPrihodi za sve\nDa li ćemo imati dovoljno novca?\nMožda najrevolucionarnija ideja za budućnost rada nije „gde“ ili „kako“ zarađujemo za život, već „koliko“ treba da budemo plaćeni za to.\nIstoričar Rutger Bregman kaže da je vreme da se razmisli o „davanju novca besplatno svima. Ne kao uslugu, već kao njihovo pravo.“\nOvaj univerzalni osnovni prihod, iliti UBI, ne bi bio „tek za nekoliko godina, ili samo u zemljama u razvoju, ili samo za siromašne“, tvrdi on u svojoj knjizi „Utopija za realiste“.\nOva ideja nije nova; pojavljuje se u Univerzalnoj deklaraciji o ljudskim pravima iz 1948. godine (Član 25).\n„Indija je spremna za univerzalni osnovni prihod“, kaže profesorka Šamika Ravi, stručnjakinja za ekonomiju iz Delhija sa Instituta Brukings.\n„Možda se to neće desiti prema ‘skandinavskom modelu’, gde imate zaista UBI za sve, ali osnovna platforma za one kojima je to potrebno postoji.“\nKorona virus: „Umrećemo od gladi ako se ovo nastavi“, upozoravaju otpušteni radnici\nU zemlji u kojoj otprilike 30 odsto populacije živi ispod granice siromaštva, „ciljani transfer povlastica mogao bi da bude najbolje rešenje“, kaže profesorka Ravi, ali potreba i sredstva za to postoje.\nUBI bi mogao da doprinese i smanjenju rodnog jaza u platama. Profesor Hamermeš kaže da bi on trebalo da se deli „po osnovi odrasle osobe, a ne po osnovi porodice, inače bi to uticalo na izbore u vezi sa brakom i formiranjem domaćinstva.“\nAli ne podržavaju svi ovu ideju.\n„Baš kao i rad od kuće, mislim da je UBI lepa teorija koja u stvarnosti ne ispada baš onako kako ste je zamislili“, kaže Tereza.\n„Mislim da bi u praksi mogla da dovede do nejednakosti i izazove više problema nego što bi ih rešila.“\nSakupljač pamuka u Indiji\nI dok neki ljudi pozdravljaju odbacivanje dugog putovanja na posao zarad fleksibilnijeg radnog vremena, za druge to znači finansijsku propast.\nŠiroko rasprostranjen rad na daljinu „mogao bi, nažalost, da znači da će potražnja za niskokvalifikovanom radnom snagom kao što su čistači kancelarija opasti i da će oni ostati bez posla ili da će im se smanjiti plata“, kaže profesor Hamermeš.\n„’Nova normalnost’ dovešće do daljeg produbljivanja ekonomske nejednakosti.“\nU Indiji je nezaposlenost u aprilu dostigla čak 23,5 odsto, za razliku od prethodnog meseca kad je bila 8,7 odsto, prema Centru za nadgledanje indijske ekonomije.\nZa 90 miliona malih trgovaca i radnika koji su izgubili poslove, ideja o radu na daljinu ili uvođenju veće fleksibilnosti mogla bi da bude poslednja stvar koja im je na pameti.\nPromenu načina rada možda bi bilo teško sprovesti. Možda bi bilo skupo. Možda bi bilo rizično. Svakako je zastrašujuće. Ali mnogi tvrde da to ipak mora da se uradi.\nKina prebacila ljude koji žive na liticama u savremen smeštaj\n„Skoro dve-trećine anketiranih firmi u studiji prijavilo je poboljšanje produktivnosti osoblja“, kaže doktorka Mara.\n„Sedamdeset osam odsto tih firmi reklo je da je njihovo osoblje srećnije, manje pod stresom (70 odsto) i da je uzimalo manje bolovanja (62 odsto).“\nKad je Majkrosoft isprobao kraću radnu nedelju u Japanu, to je bilo hvaljeno kao nedvosmisleni uspeh. Prodaja je skočila, produktivnost se povećala, a 92 odsto onih koji su uzeli učešće rekli su da su sada srećniji nego što su bili.\nStudije pokazuju i da su kompanije sa fleksibilnim radnim vremenom sklonije da privuku i zadrže talentovane radnike.\nSlobodno vreme je suvo zlato\n„Jedan slobodan dan više tokom nedelje mogao bi da podstakne ljude na više kupovine, češće odlaske u restorane i uopšteno veće promet novca“, kaže doktorka Mara, a njeno istraživanje potkrepljuje tu tvrdnju.\nNa Novom Zelandu, premijerka Jasinda Arden već je pozvala poslodavce da budu fleksibilni i da razmisle o uvođenju kraće radne nedelje, u nadi da će to delovati podsticajno na lokalni turizam.\nSana Marin, liderka Finske, govorila je u korist boljeg balansa između rada i života i da bi volela da vidi četvorodnevnu radnu nedelju na punoj plati.\nKad se kompanije odluče za kraću radnu nedelju, one troše manje električne energije, a smanjuju i „potrebu za transportom i emisijom ugljenika“.\nOve rezultate potvrdio je Majkrosoftov japanski eksperiment, u kom je potrošnja električne energije opala za 23,1 odsto a korišćenje štampača za skoro 60 odsto.\nVremena se zaista menjaju\nHenri Ford prvi je uveo petodnevnu radnu nedelju\nMožda je teško zamisliti radikalnu promenu u načinu na koji radimo, ali istorija pokazuje da je to istinski moguće.\nU vreme industrijske revolucije, 1890-tih, fabrički radnici radili su šest od sedam dana nedeljno i od njih se očekivalo da rade 100 sati.\nGodine 1926, Henri Ford „industrijski titan, osnivač kompanije Ford motors i tvorac Modela T, postao je prvi čovek koji je primenio petodnevnu radnu nedelju“, kaže Rutger Bregman.\nOn je i zadržao radnike na punoj plati.\n„Ljudi su ga proglašavali ludim. A onda su počeli da slede njegove korake“, kaže Bregman.\nPetodnevna radna nedelja možda je uobičajena za mnoge firme širom sveta danas, ali velike su šanse da bi to moglo još jednom da se promeni.\nSTUDENTI TRAŽE NOVI ISPITNI ROK ZA OBOLELE OD KORONE\nKorona virus i nova normalnost: Hoće li pandemija izmeniti standardno radno vreme


Dačić: Vučić u Moskvi 21. decembra; Nikolić: Sve smo dali, dalje ne može - Avala Info\nDačić: Vučić u Moskvi 21. decembra; Nikolić: Sve smo dali, dalje ne može\nVUČIĆ SE VEČERAS VRAĆA IZ BRISELA\nU Banjaluci osvanuli plakati protiv NATO\nŠef ruske diplomatije Sergej Lavrov stigao je u dvodnevnu posetu Beogradu. Lavrov imao sastanka sa premijerom Aleksandrom Vučićem i predsednikom Tomislavom Nikolićem\nŠef ruske diplomatije Sergej Lavrov stigao je u dvodnevnu posetu Srbiji.\nLavrova je na Aerodromu Nikola Tesla dočekao ministar spoljnih poslova Srbije Ivica Dačić, a potom je imao sastanke sa premijerom Aleksandrom Vučićem i predsednikom Tomislavom Nikolićem.\nLavrov će u utorak učestvovati na ministarskom sastanku Organizacije za crnomorsku ekonomsku saradnju, kojim predsedava Srbija.\n09:08 – ČEPURIN: LAVROV DOLAZI SA JASNIM TEMAMA ZA RAZGOVOR\nAmbasador Rusije u Srbiji Aleksandar Čepurin je prethodno izjavio da je poseta šefa ruske diplomatije Srbiji deo redovnog dijaloga Beograda i Moskve, i potvrdio da će ruski premijer Dmitrij Medvedev takođe posetiti Beograd.\nOn je naveo da Lavrov u Srbiju dolazi sa „jasnim temama za razgovor“ i da će sa srpskim zvaničnicima razgovarati o aktuelnim svetskim procesima i situaciji u regionu, ali i bilateralnim odnosima.\nRusko Ministarstvo spoljnih poslova je saopštilo u subotu da će tokom posete šefa ruske diplomatije Beogradu 12. i 13. decembra biti izvršena „duboka analiza“ ključnih bilateralnih i međunarodnih pitanja, i razmotreni konkretni koraci za dalji razvoj saradnje.\nU saopštenju ruskog ministarstva ističe se da važnu ulogu u produbljivanju odnosa igra „poverljivi politički dijalog na najvišem nivou“ i podseća se da su se Putin i Nikolić sreli u martu ove godine, kada je Nikolić boravio u Moskvi povodom uručivanja nagrade Međunarodnog fonda jedinstva pravoslavnih naroda.\nUkazuje se i da se Srbija nije priključila antiruskim sankcijama EU i da zauzima „izbalansiranu poziciju“ o događajima u Ukrajini.\nŠef ruske diplomatije Sergej Lavrov stigao je u Beograd. Njega je na aerodromu „Nikola Tesla“ dočekao ministar spoljnih poslova Srbije Ivica Dačić.\n12:56 – SASTANAK SA VUČIĆEM\nPremijer Aleksandar Vučić primio Sergeja Lavrova u Vladi Srbije. Premijer Lavrovu poželeo dobrodošlicu na ruskom jeziku.\nPosle kraćeg razgovora srpskog premijera Aleksandra Vučićai ruskog ministra spoljnih poslova Sergeja Lavrova iza zatvorenih vrata biće nastavljen sastanak dve državne delegacije.\n13:57 – VUČIĆU POZDRAV OD PUTINA\nLavrov preneo Vučiću pozdrav od predsednika Vladimira Putina.\n„Cenimo Vaš napor za razvoj odnosa sa Rusijom i cenimo sve što radite za našu međudržavnu saradnju“, rekao je Lavrov Vučiću.\nNikolić uručio je danas ministru spoljnih poslova Rusije Sergeju Lavrovu Orden srpske zastave prvog stepena za naročite zasluge u razvijanju i učvršćivanju miroljubive saradnje i prijateljskih odnosa dveju zemalja.Šef ruske diplomatije je izrazio zadovoljstvo što je dobio to počasno odlikovanje koje, kako je rekao, predstavlja veliku čast za njega i Ministarstvo spoljnih posova Rusije.\n„Orden predstavlja svedočanstvo i potvrdu da naši srpski prijatelji daju veliku pažnju spoljnopolitičkom aspektu našeg strateškog partnerstva“, izjavio je Lavrov.\nMinistar je rekao da mu je posebno drago što je odlikovanje dobio od predsednika Srbije koga je nazvao posebnim prijateljem Rusije i dodao da visoko ceni njegov lični doprinos razvoju prijateljskih odnosa dveju država.\n„Interesi Srbije i Rusije samo dobijaju kada zajednički nastupamo na međunarodnoj areni“, rekao je Lavrov.\nRuski ministar spoljnih poslova je pre sastanka s Nikolićem razgovarao s premijerom Srbije Aleksandrom Vučićem, a kasnije će se sastati i sa šefom srpske diplomatije Ivicom Dačićem.\nU okviru dvodnevne posete Beogradu, Lavrov će sutra učestvovati na ministarskom sastanku Organizacije za crnomorsku ekonomsku saradnju.\n14:33 – LAVROV VUČIĆU: RUSIJA SE NEĆE MEŠATI U UNUTRAŠNjA PITANjA SRBIJE\nŠef ruske diplomatije Sergej Lavrov preneo je danas premijeru Aleksandru Vučiću da se „Rusija neće mešati u unutrašnja pitanja Srbije“ i da je uvek spremna da nađe „balans u zajedničkim interesima“, saopštila je Vlada Srbije.\nLavrov je, kako se navodi, Vučiću preneo i „pozdrave predsednika Rusije Vladimira Putina i premijera Dmitrija Medvedeva, posebno ceneći lične napore srpskog premijera za saradnju sa Rusijom, kao i pozitivne tendencije u ekonomskim vezama u cilju daljeg privrednog rasta i razvoja dveju zemalja“.\nVučić i Lavrov razgovarali su o saradnji Rusije i Srbije i daljem razvoju odnosa na temelju strateškog partnerstva i interesa dve zemlja za njegovo produbljivanje u svim pravcima, saopšteno je iz Vlade.\nVučić je rekao da bi jedan od fokusa saradnje Srbije i Rusije trebalo da bude privredna saradnja, imajući u vidu pogodnosti koje pruža Sporazum o slobodnoj trgovini. On je naveo da je Srbija spremna za unapređenje saradnje u oblasti energetike, poljoprivrede i telekomunikacija i dodao da su ruske investicije u svim navedenim oblastima dobrodošle.\nU saopštenju se dodaje da je Vučić obavestio Lavrova o ekonomskom napretku Srbije i izrazio interesovanje Srbije za proširenje kapaciteta za skladištenje gasa u Banatskom dvoru, kao i za izvoz Fijat vozila na rusko, ali i tržište Evroazijske unije.\nOn je zahvalio na donaciji Rusije za unutrašnje oslikavanje Hrama Svetog Save u Beogradu, kao i aktuelne izrade mozaika na kupoli Hrama.\nVučić i Lavrov razgovarali su i o razvoju saradnje u oblasti odbrane, koji će biti tema narednog susreta premijera Vučića s ruskim ministrom odbrane Sergejem Šojguom u Moskvi. Tema današnjeg sastanka bila je i naredna poseta premijera Rusije Medvedeva Srbiji.\n15:58 – VENCI NA SPOMENIK OSLOBODIOCIMA\nMinistar spoljnih poslova Rusije Sergej Lavrov i ministar za rad, boračka i socijalna pitanja u Vladi Srbije Aleksandar Vulin položili su danas vence na spomenik Oslobodiocima Beograda u Drugom svetskom ratu i na spomenik palim crvenoarmejcima.\nNakon polaganja venaca, Lavrovu je penzionisani potpukovnik JNA Branko Butolen uručio sablju da je preda porodici ruskog pilota Olega Peškova, koji je poginuo u Siriji.\nLavrov je kratko razgovarao sa okupljenim građanima koji su nosili zastave Srbije i Rusije, a slikao se i sa devojkama iz Srpskog sabora Zavetnici, koje su mu poklonile fotografiju, na kojoj se vidi ruski vojnik u oslobođenom Beogradu 1944. godine\nNIKOLIĆ: SVE SMO DALI, DALjE NE MOŽE\nSve što smo mogli da damo suštinskoj autonomiji na Kosovu mi smo već dali i dalje ne može da se ide, izjavio je danas predsednik Srbije Tomislav Nikolić u razgovoru sa ruskim ministromm spoljnih poslova Sergejom Lavrovom, koji je naglasio da je u pregovorima Beograda i Prištine Rusiji prihvatljivo sve ono što je prihvatljivo Srbiji\nU saopštenju Pres službe predsednika Srbije navodi se da su Nikolić i Lavrov, tokom radnog ručka, u srdačnom, prijateljskom razgovoru, posebnu pažnju su posvetili situaciji na Kosovu i Metohiji.\n„Srbija je ispunila sve što je dogovoreno i iskreno nastupa u razgovorima sa Prištinom, dok albanska strana uporno odbija da ispuni svoje obaveze, a posebno odbija da formira Zajednicu srpskih opština, što je potpisala Briselskim sporazumom“, podvukao je Nikolić.\nUz to, dodao je on, zvaničnici Evropske unije ostaju nemi na mnoge akcije Prištine koje su direktno uperene protiv Srbije, ali i protiv pregovora.\n„Sada smo došli u poziciju da sve što smo mogli da damo suštinskoj autonomiji mi smo već dali, i dalje ne može da se ide“, istakao je Nikolić.\nLavrov je preneo Nikoliću iskrene i prijateljske pozdrave predsednika Ruske Federacije Vladimira Putina, navodi se u saopštenju. Lavrov je rekao da Rusija podržava konstruktivni pristup Srbije pri pregovorima sa Prištinom i da je spremna da konkretno doprinese kompromisu.\n„Sve što je prihvatljivo Srbiji prihvatljivo je i Rusiji, i Rusija će to podržati“, istakao je Lavrov.\nOn je dodao da EU nije imala odgovor na pokušaj uzurpiranja kombinata „Trepča“ i slične provokacije kojima Priština s vremena na vreme pokušava da sabotira nastavak pregovora.\nOčigledno je da Albanci svesno odbijaju da ispune svoje obaveze, pre svega formiranje Zajednice srpskih opština, i u tome imaju podršku Evropske unije.\nTo jasno pokazuje koja je strana iskreno stupila u pregovore, naglasio je Lavrov.\nNikolić i Lavrov razgovarali su i o daljim koracima kako bi se sprečio ulazak Kosova u članstvo UNESKO i otimanje srpske kulturne baštine u južnoj Pokrajini, kao i o ruskom učešću u izgradnji Hrama Svetog Save u Beogradu.\n18:20 – DAČIĆ: SRBIJA NIKADA NEĆE BITI ANTIRUSKA DRŽAVA\nRusija nikad nije vršila pritisak na Srbiju, niti je njen ministar spoljnih poslova Sergej Lavrov ikad dolazio u Beograd da to radi, već je naprotiv uvek bio spreman da pomogne Srbiji, izjavio je danas ministar spoljnih poslova Ivica Dačić. Dačić je na konferenciji za novinare sa Lavrovom rekao da je Srbija veoma zahvalna Rusiji na velikoj podršci i pomoći koju joj pruža kad je reč o teritorijalnom integritetu i suverenitetu.\nMožda će me neko optužiti, ali mislim da govorim u ime celog naroda i Srbije – bez Rusije je nemoguće zaštititi naš teritorijalni integritet i suverenitet, kazao je Dačić.\nOn je poručio da to znači da Srbija nikad neće biti antiruska država, kao što su to neke druge zemlje postale, niti će se pridružiti sankcijama i drugim merama protiv Rusije, a neće postati ni članica NATO pakta.\n18:45 – LAVROV: SADRŽAJNI RAZGOVORI U SRBIJI\nRuski ministar spoljnih poslova Sergej Lavrov izjavio je da je njegova poseta Srbiji bila sadržajna po svim aspektima bilateralne saradnje i da su razgovori sa srpskim zvaničnicima bili otvoreni i od poverenja kako dolikuje strateškim partnerima. Lavrov je na konferenciji za novinare sa srpskim ministrom spoljnih poslova Ivicom Dačićem rekao da je sa srpskim zvaničnicima razmatrao odnose s NATO-om i EU.\nLavrov je rekao da je Rusija solidarna sa srpskim partnerima i da podržava napore za regulisanje problema u BiH isključivo u okviru Dejtonskog sporazuma, a da bilo koja odluka u dijalogu Beograda i Prištine može biti doneta samo uz koncenzus.\n18:57 – VUČIĆ U MOSKVI 21. DECEMBRA\nMinistar spoljnih poslova Srbije Ivic Dačić izjavio je danas da će premijer Aleksandar Vučić 21. decembra posetiti Moskvu, gde će sa ruskim ministrom odbrane postići dogovor koji će znatno ojačati odbrambenu moć Srbije. Dačić je, na konferenciji za novinare posle susreta sa ruskim ministrom spoljnih poslova Sergejom Lavrovom, rekao da u Moskvi tada neće biti potpisan nikakav sporazum, jer se Srbija obratila Rusiji sa molbom da joj donira određena vojno-tehnička sredstva, među kojima i letelice.\nTo nije kupoprodajni odnos jer Rusija donira opremu, a mi ćemo platiti samo onaj deo koji se odnosi na prilagođavanje opreme za korišćenje u Srbiji, objasnio je Dačić.\n21:07 – LAVROV: U SIRIJI POMOĆ SA ZAPADA IŠLA POBUNjENICIMA, A NE CIVILIMA\nŠef ruske diplomatije Sergej Lavrov izjavio je danas u Beogradu da je Rusija sa Srbijom i drugim partnerima pružala humanitarnu pomoć u Siriji, a da je pomoć sa Zapada išla pobunjenicima, a ne civilima.\n„Predlažem da proglasimo pauzu i izvučemo civile iz Alepa. Predlažem da se dogovorimo za konktretane koridore i mi ćemo garantovati da ih sirijske snage neće napadati“, rekao je Lavrov na konferenciji za novinare posle sastanka sa ministrom spoljnih poslova Srbije Ivicom Dačićem.\nLavrov je rekao da Rusija i SAD o Siriji imaju direktan dijalog i ;konsultacije na najvišem nivou, ali da „proces ide teško“, navodeći da se „đavo krije u detaljima“.\n„Akcije koalicije predvođene SAD vođene su na čudan način, u više slučajeva napadi nisu izvedeni na ekstremiste“, rekao je šef ruske diplomatije.\nLavrov je naveo da je Rusija izvela iz Alepa desetine hiljada ljudi i da će se „beskompromisno boriti protiv terorizma“.\n(Novosti online/ Agencije)